pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho vacchagotto paribbājako bhagavantaṁ etadavoca:


nikaya: sn

layer: root

title_pli: Saṁyutta Nikāya 44.9 1. Abyākatavagga

pli: “Purimāni, bho gotama, divasāni purimatarāni sambahulānaṁ nānātitthiyānaṁ samaṇabrāhmaṇānaṁ paribbājakānaṁ kutūhalasālāyaṁ sannisinnānaṁ sannipatitānaṁ ayamantarākathā udapādi:


pli: ‘ayaṁ kho pūraṇo kassapo saṅghī ceva gaṇī ca gaṇācariyo ca ñāto yasassī titthakaro sādhusammato bahujanassa.


pli: Sopi sāvakaṁ abbhatītaṁ kālaṅkataṁ upapattīsu byākaroti:


pli: “asu amutra upapanno, asu amutra upapanno”ti.


pli: Yopissa sāvako uttamapuriso paramapuriso paramapattipatto tampi sāvakaṁ abbhatītaṁ kālaṅkataṁ upapattīsu byākaroti:


pli: Ayampi kho makkhali gosālo …pe…


pli: ayampi kho nigaṇṭho nāṭaputto …pe…


pli: ayampi kho sañcayo belaṭṭhaputto …pe…


pli: ayampi kho pakudho kaccāno …pe…


pli: ayampi kho ajito kesakambalo saṅghī ceva gaṇī ca gaṇācariyo ca ñāto yasassī titthakaro sādhusammato bahujanassa.


pli: Ayampi kho samaṇo gotamo saṅghī ceva gaṇī ca gaṇācariyo ca ñāto yasassī titthakaro sādhusammato bahujanassa.


pli: Yopissa sāvako uttamapuriso paramapuriso paramapattipatto tañca sāvakaṁ abbhatītaṁ kālaṅkataṁ upapattīsu na byākaroti:


pli: Api ca kho naṁ evaṁ byākaroti:


pli: “acchecchi taṇhaṁ, vivattayi saṁyojanaṁ, sammā mānābhisamayā antamakāsi dukkhassā”’ti.


pli: Tassa mayhaṁ, bho gotama, ahu deva kaṅkhā, ahu vicikicchā:


pli: ‘kathaṁ nāma samaṇassa gotamassa dhammo abhiññeyyo’”ti?


pli: “Alañhi te, vaccha, kaṅkhituṁ, alaṁ vicikicchituṁ.


pli: Kaṅkhanīye ca pana te ṭhāne vicikicchā uppannā.


pli: Saupādānassa khvāhaṁ, vaccha, upapattiṁ paññāpemi no anupādānassa.


pli: Seyyathāpi, vaccha, aggi saupādāno jalati, no anupādāno;


pli: evameva khvāhaṁ, vaccha, saupādānassa upapattiṁ paññāpemi, no anupādānassā”ti.


pli: “Yasmiṁ, bho gotama, samaye acci vātena khittā dūrampi gacchati, imassa pana bhavaṁ gotamo kiṁ upādānasmiṁ paññāpetī”ti?


pli: “Yasmiṁ kho, vaccha, samaye acci vātena khittā dūrampi gacchati, tamahaṁ vātūpādānaṁ paññāpemi.


pli: Vāto hissa, vaccha, tasmiṁ samaye upādānaṁ hotī”ti.


pli: “Yasmiñca pana, bho gotama, samaye imañca kāyaṁ nikkhipati, satto ca aññataraṁ kāyaṁ anupapanno hoti, imassa pana bhavaṁ gotamo kiṁ upādānasmiṁ paññāpetī”ti?


pli: “Yasmiṁ kho, vaccha, samaye imañca kāyaṁ nikkhipati, satto ca aññataraṁ kāyaṁ anupapanno hoti, tamahaṁ taṇhūpādānaṁ vadāmi.


pli: Taṇhā hissa, vaccha, tasmiṁ samaye upādānaṁ hotī”ti.


pli: Navamaṁ.


title_pli: Saṁyutta Nikāya 45.1 1. Avijjāvagga

pli: Saṁyutta Nikāya 45.1


pli: 1. Avijjāvagga


pli: Avijjāsutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Avijjā, bhikkhave, pubbaṅgamā akusalānaṁ dhammānaṁ samāpattiyā, anvadeva ahirikaṁ anottappaṁ.


pli: Avijjāgatassa, bhikkhave, aviddasuno micchādiṭṭhi pahoti;


pli: micchādiṭṭhissa micchāsaṅkappo pahoti;


pli: micchāsaṅkappassa micchāvācā pahoti;


pli: micchāvācassa micchākammanto pahoti;


pli: micchākammantassa micchāājīvo pahoti;


pli: micchāājīvassa micchāvāyāmo pahoti;


pli: micchāvāyāmassa micchāsati pahoti;


pli: micchāsatissa micchāsamādhi pahoti.


pli: Vijjā ca kho, bhikkhave, pubbaṅgamā kusalānaṁ dhammānaṁ samāpattiyā, anvadeva hirottappaṁ.


pli: Vijjāgatassa, bhikkhave, viddasuno sammādiṭṭhi pahoti;


pli: sammādiṭṭhissa sammāsaṅkappo pahoti;


pli: sammāsaṅkappassa sammāvācā pahoti;


pli: sammāvācassa sammākammanto pahoti;


pli: sammākammantassa sammāājīvo pahoti;


pli: sammāājīvassa sammāvāyāmo pahoti;


pli: sammāvāyāmassa sammāsati pahoti;


pli: sammāsatissa sammāsamādhi pahotī”ti.


pli: Paṭhamaṁ.


title_pli: Saṁyutta Nikāya 45.10 1. Avijjāvagga

pli: Saṁyutta Nikāya 45.10


pli: 1. Avijjāvagga


pli: Nandiyasutta


pli: Sāvatthinidānaṁ.


pli: Atha kho nandiyo paribbājako yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho nandiyo paribbājako bhagavantaṁ etadavoca:


pli: “kati nu kho, bho gotama, dhammā bhāvitā bahulīkatā nibbānaṅgamā honti nibbānaparāyanā nibbānapariyosānā”ti?


pli: “Aṭṭhime kho, nandiya, dhammā bhāvitā bahulīkatā nibbānaṅgamā honti nibbānaparāyanā nibbānapariyosānā.


pli: Katame aṭṭha?


pli: Ime kho, nandiya, aṭṭha dhammā bhāvitā bahulīkatā nibbānaṅgamā honti nibbānaparāyanā nibbānapariyosānā”ti.


pli: Evaṁ vutte, nandiyo paribbājako bhagavantaṁ etadavoca:


pli: “abhikkantaṁ, bho gotama, abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Dasamaṁ.


pli: Avijjāvaggo paṭhamo.


pli: Tassuddānaṁ


pli: Avijjañca upaḍḍhañca,


pli: sāriputto ca brāhmaṇo;


pli: Kimatthiyo ca dve bhikkhū,


pli: vibhaṅgo sūkanandiyāti.


title_pli: Saṁyutta Nikāya 45.103 10. Dutiyagaṅgāpeyyālavagga

pli: Saṁyutta Nikāya 45.103


pli: 10. Dutiyagaṅgāpeyyālavagga


pli: Paṭhamapācīnaninnasutta


pli: “Seyyathāpi, bhikkhave, gaṅgā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu sammādiṭṭhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro”ti.


pli: Paṭhamaṁ.


title_pli: Saṁyutta Nikāya 45.104–108 10. Dutiyagaṅgāpeyyālavagga

pli: Saṁyutta Nikāya 45.104–108


pli: Dutiyādipācīnaninnasuttapañcaka


pli: “Seyyathāpi, bhikkhave, yamunā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu …pe…


pli: dutiyaṁ.


title_pli: “Seyyathāpi, bhikkhave, aciravatī nadī pācīnaninnā pācīnapoṇā pācīnapabbhārā; evameva kho, bhikkhave, bhikkhu …pe…


pli: tatiyaṁ.


title_pli: “Seyyathāpi, bhikkhave, sarabhū nadī pācīnaninnā pācīnapoṇā pācīnapabbhārā; evameva kho, bhikkhave, bhikkhu …pe…


pli: catutthaṁ.


title_pli: “Seyyathāpi, bhikkhave, mahī nadī pācīnaninnā pācīnapoṇā pācīnapabbhārā; evameva kho, bhikkhave, bhikkhu …pe…


pli: pañcamaṁ.


title_pli: “Seyyathāpi, bhikkhave, yā kācimā mahānadiyo, seyyathidaṁ— gaṅgā, yamunā, aciravatī, sarabhū, mahī, sabbā tā pācīnaninnā


pli: gaṅgā, yamunā, aciravatī, sarabhū, mahī, sabbā tā pācīnaninnā pācīnapoṇā pācīnapabbhārā;


pli: chaṭṭhaṁ.


title_pli: Saṁyutta Nikāya 45.109 10. Dutiyagaṅgāpeyyālavagga

pli: Saṁyutta Nikāya 45.109


pli: 10. Dutiyagaṅgāpeyyālavagga


pli: Paṭhamasamuddaninnasutta


pli: “Seyyathāpi, bhikkhave, gaṅgā nadī samuddaninnā samuddapoṇā samuddapabbhārā;


pli: evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu sammādiṭṭhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro”ti.


pli: Paṭhamaṁ.


title_pli: Saṁyutta Nikāya 45.11 2. Vihāravagga

pli: Saṁyutta Nikāya 45.11


pli: 2. Vihāravagga


pli: Paṭhamavihārasutta


pli: Sāvatthinidānaṁ.


pli: “Icchāmahaṁ, bhikkhave, aḍḍhamāsaṁ paṭisallīyituṁ.


pli: Namhi kenaci upasaṅkamitabbo, aññatra ekena piṇḍapātanīhārakenā”ti.


pli: “Evaṁ, bhante”ti kho te bhikkhū bhagavato paṭissutvā nāssudha koci bhagavantaṁ upasaṅkamati, aññatra ekena piṇḍapātanīhārakena.


pli: Atha kho bhagavā tassa aḍḍhamāsassa accayena paṭisallānā vuṭṭhito bhikkhū āmantesi:


pli: “yena svāhaṁ, bhikkhave, vihārena paṭhamābhisambuddho viharāmi, tassa padesena vihāsiṁ.


pli: So evaṁ pajānāmi:


pli: ‘micchādiṭṭhipaccayāpi vedayitaṁ;


pli: sammādiṭṭhipaccayāpi vedayitaṁ …pe…


pli: micchāsamādhipaccayāpi vedayitaṁ;


pli: sammāsamādhipaccayāpi vedayitaṁ;


pli: chandapaccayāpi vedayitaṁ;


pli: vitakkapaccayāpi vedayitaṁ;


pli: saññāpaccayāpi vedayitaṁ;


pli: chando ca avūpasanto hoti, vitakko ca avūpasanto hoti, saññā ca avūpasantā hoti, tappaccayāpi vedayitaṁ;


pli: chando ca vūpasanto hoti, vitakko ca vūpasanto hoti, saññā ca vūpasantā hoti, tappaccayāpi vedayitaṁ;


pli: appattassa pattiyā atthi āyāmaṁ, tasmimpi ṭhāne anuppatte tappaccayāpi vedayitan’”ti.


pli: Paṭhamaṁ.


title_pli: Saṁyutta Nikāya 45.110–114 10. Dutiyagaṅgāpeyyālavagga

pli: Saṁyutta Nikāya 45.110–114


pli: 10. Dutiyagaṅgāpeyyālavagga


pli: Dutiyādisamuddaninnasutta


pli: “Seyyathāpi, bhikkhave, yamunā nadī samuddaninnā samuddapoṇā samuddapabbhārā;


pli: evameva kho, bhikkhave, bhikkhu …pe…


pli: dutiyaṁ.


title_pli: “Seyyathāpi, bhikkhave, aciravatī nadī samuddaninnā samuddapoṇā samuddapabbhārā; evameva kho, bhikkhave, bhikkhu …pe…


pli: tatiyaṁ.


title_pli: “Seyyathāpi, bhikkhave, sarabhū nadī samuddaninnā samuddapoṇā samuddapabbhārā; evameva kho, bhikkhave, bhikkhu …pe…


pli: catutthaṁ.


title_pli: “Seyyathāpi, bhikkhave, mahī nadī samuddaninnā samuddapoṇā samuddapabbhārā; evameva kho, bhikkhave, bhikkhu …pe…


pli: pañcamaṁ.


title_pli: “Seyyathāpi, bhikkhave, yā kācimā mahānadiyo, seyyathidaṁ— gaṅgā, yamunā, aciravatī, sarabhū, mahī, sabbā tā samuddaninn


pli: gaṅgā, yamunā, aciravatī, sarabhū, mahī, sabbā tā samuddaninnā samuddapoṇā samuddapabbhārā;


pli: evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu sammādiṭṭhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro”ti.


pli: Chaṭṭhaṁ.


title_pli: Saṁyutta Nikāya 45.115 10. Dutiyagaṅgāpeyyālavagga

pli: Saṁyutta Nikāya 45.115


pli: Paṭhamapācīnaninnasutta


pli: “Seyyathāpi, bhikkhave, gaṅgā nadī pācīnaninnā pācīnapoṇā pācīnapabbhārā;


pli: Idha, bhikkhave, bhikkhu sammādiṭṭhiṁ bhāveti amatogadhaṁ amataparāyanaṁ amatapariyosānaṁ …pe… sammāsamādhiṁ bhāveti amatogadhaṁ amataparāyanaṁ amatapariyosānaṁ.


pli: Paṭhamaṁ.


title_pli: Saṁyutta Nikāya 45.116–120 10. Dutiyagaṅgāpeyyālavagga

pli: Saṁyutta Nikāya 45.116–120


pli: 10. Dutiyagaṅgāpeyyālavagga


pli: Dutiyādipācīnaninnasutta


pli: “Seyyathāpi, bhikkhave, yamunā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu …pe…


pli: dutiyaṁ.


pli: “Seyyathāpi, bhikkhave, aciravatī nadī pācīnaninnā pācīnapoṇā pācīnapabbhārā;


pli: tatiyaṁ.


pli: “Seyyathāpi, bhikkhave, sarabhū nadī pācīnaninnā pācīnapoṇā pācīnapabbhārā;


pli: catutthaṁ.


pli: “Seyyathāpi, bhikkhave, mahī nadī pācīnaninnā pācīnapoṇā pācīnapabbhārā;


pli: pañcamaṁ.


title_pli: Saṁyutta Nikāya 45.12 2. Vihāravagga

pli: Saṁyutta Nikāya 45.12


pli: 2. Vihāravagga


pli: Dutiyavihārasutta


pli: Sāvatthinidānaṁ.


pli: “Icchāmahaṁ, bhikkhave, temāsaṁ paṭisallīyituṁ.


pli: Namhi kenaci upasaṅkamitabbo, aññatra ekena piṇḍapātanīhārakenā”ti.


pli: “Evaṁ, bhante”ti kho te bhikkhū bhagavato paṭissutvā nāssudha koci bhagavantaṁ upasaṅkamati, aññatra ekena piṇḍapātanīhārakena.


pli: Atha kho bhagavā tassa temāsassa accayena paṭisallānā vuṭṭhito bhikkhū āmantesi:


pli: “yena svāhaṁ, bhikkhave, vihārena paṭhamābhisambuddho viharāmi, tassa padesena vihāsiṁ.


pli: So evaṁ pajānāmi:


pli: ‘micchādiṭṭhipaccayāpi vedayitaṁ;


pli: sammādiṭṭhipaccayāpi vedayitaṁ;


pli: micchāsamādhipaccayāpi vedayitaṁ;


pli: micchāsamādhivūpasamapaccayāpi vedayitaṁ, sammāsamādhipaccayāpi vedayitaṁ;


pli: chandapaccayāpi vedayitaṁ;


pli: chandavūpasamapaccayāpi vedayitaṁ;


pli: vitakkapaccayāpi vedayitaṁ;


pli: vitakkavūpasamapaccayāpi vedayitaṁ;


pli: saññāpaccayāpi vedayitaṁ;


pli: saññāvūpasamapaccayāpi vedayitaṁ;


pli: chando ca avūpasanto hoti, vitakko ca avūpasanto hoti, saññā ca avūpasantā hoti, tappaccayāpi vedayitaṁ;


pli: chando ca vūpasanto hoti, vitakko ca vūpasanto hoti, saññā ca vūpasantā hoti, tappaccayāpi vedayitaṁ;


pli: appattassa pattiyā atthi āyāmaṁ, tasmimpi ṭhāne anuppatte tappaccayāpi vedayitan’”ti.


pli: Dutiyaṁ.


pli: “Seyyathāpi, bhikkhave, yā kācimā mahānadiyo, seyyathidaṁ—


pli: gaṅgā, yamunā, aciravatī, sarabhū, mahī, sabbā tā pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu …pe…


pli: chaṭṭhaṁ.


title_pli: Saṁyutta Nikāya 45.121 10. Dutiyagaṅgāpeyyālavagga

pli: Saṁyutta Nikāya 45.121


pli: 10. Dutiyagaṅgāpeyyālavagga


pli: Paṭhamasamuddaninnasutta


pli: “Seyyathāpi, bhikkhave, gaṅgā nadī samuddaninnā samuddapoṇā samuddapabbhārā;


pli: evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu sammādiṭṭhiṁ bhāveti amatogadhaṁ amataparāyanaṁ amatapariyosānaṁ …pe… sammāsamādhiṁ bhāveti amatogadhaṁ amataparāyanaṁ amatapariyosānaṁ.


pli: Evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro”ti.


pli: Paṭhamaṁ.


title_pli: Saṁyutta Nikāya 45.122–126 10. Dutiyagaṅgāpeyyālavagga

pli: Saṁyutta Nikāya 45.122–126


pli: Dutiyādisamuddaninnasutta


pli: “Seyyathāpi, bhikkhave, yamunā nadī samuddaninnā samuddapoṇā samuddapabbhārā;


pli: seyyathāpi, bhikkhave, aciravatī nadī samuddaninnā samuddapoṇā samuddapabbhārā;


pli: seyyathāpi, bhikkhave, sarabhū nadī samuddaninnā samuddapoṇā samuddapabbhārā;


pli: seyyathāpi, bhikkhave, mahī nadī samuddaninnā samuddapoṇā samuddapabbhārā;


pli: evameva kho, bhikkhave, bhikkhu …pe…


pli: seyyathāpi, bhikkhave, yā kācimā mahānadiyo, seyyathidaṁ—


pli: gaṅgā, yamunā, aciravatī, sarabhū, mahī, sabbā tā samuddaninnā samuddapoṇā samuddapabbhārā;


pli: Chaṭṭhaṁ.


pli: (Amatogadhadvādasakī tatiyakī.)


title_pli: Saṁyutta Nikāya 45.127 10. Dutiyagaṅgāpeyyālavagga

pli: Saṁyutta Nikāya 45.127


pli: 10. Dutiyagaṅgāpeyyālavagga


pli: Paṭhamapācīnaninnasutta


pli: “Seyyathāpi, bhikkhave, gaṅgā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu sammādiṭṭhiṁ bhāveti nibbānaninnaṁ nibbānapoṇaṁ nibbānapabbhāraṁ …pe… sammāsamādhiṁ bhāveti nibbānaninnaṁ nibbānapoṇaṁ nibbānapabbhāraṁ.


pli: Evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro”ti.


pli: Paṭhamaṁ.


title_pli: Saṁyutta Nikāya 45.128–132 10. Dutiyagaṅgāpeyyālavagga

pli: Saṁyutta Nikāya 45.128–132


pli: Dutiyādipācīnaninnasutta


pli: “Seyyathāpi, bhikkhave, yamunā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu …pe…


pli: seyyathāpi, bhikkhave, aciravatī nadī pācīnaninnā pācīnapoṇā pācīnapabbhārā;


pli: seyyathāpi, bhikkhave, sarabhū nadī pācīnaninnā pācīnapoṇā pācīnapabbhārā;


pli: seyyathāpi, bhikkhave, mahī nadī pācīnaninnā pācīnapoṇā pācīnapabbhārā;


pli: seyyathāpi, bhikkhave, yā kācimā mahānadiyo, seyyathidaṁ—


pli: gaṅgā, yamunā, aciravatī, sarabhū, mahī, sabbā tā pācīnaninnā pācīnapoṇā pācīnapabbhārā;


pli: Chaṭṭhaṁ.


title_pli: Saṁyutta Nikāya 45.13 2. Vihāravagga

pli: Saṁyutta Nikāya 45.13


pli: 2. Vihāravagga


pli: Sekkhasutta


pli: Sāvatthinidānaṁ.


pli: Atha kho aññataro bhikkhu yena bhagavā tenupasaṅkami …pe… ekamantaṁ nisinno kho so bhikkhu bhagavantaṁ etadavoca:


pli: “‘sekkho, sekkho’ti, bhante, vuccati.


pli: Kittāvatā nu kho, bhante, sekkho hotī”ti?


pli: “Idha, bhikkhu, sekkhāya sammādiṭṭhiyā samannāgato hoti …pe… sekkhena sammāsamādhinā samannāgato hoti.


pli: Ettāvatā kho, bhikkhu, sekkho hotī”ti.


pli: Tatiyaṁ.


title_pli: Saṁyutta Nikāya 45.133 10. Dutiyagaṅgāpeyyālavagga

pli: Saṁyutta Nikāya 45.133


pli: 10. Dutiyagaṅgāpeyyālavagga


pli: Paṭhamasamuddaninnasutta


pli: “Seyyathāpi, bhikkhave, gaṅgā nadī samuddaninnā samuddapoṇā samuddapabbhārā;


pli: evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu sammādiṭṭhiṁ bhāveti nibbānaninnaṁ nibbānapoṇaṁ nibbānapabbhāraṁ …pe… sammāsamādhiṁ bhāveti nibbānaninnaṁ nibbānapoṇaṁ nibbānapabbhāraṁ.


pli: Evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro”ti.


pli: Paṭhamaṁ.


title_pli: Saṁyutta Nikāya 45.134–138 10. Dutiyagaṅgāpeyyālavagga

pli: Saṁyutta Nikāya 45.134–138


pli: Dutiyādisamuddaninnasutta


pli: “Seyyathāpi, bhikkhave, yamunā nadī samuddaninnā samuddapoṇā samuddapabbhārā;


pli: evameva kho, bhikkhave, bhikkhu …pe…


pli: seyyathāpi, bhikkhave, aciravatī nadī samuddaninnā samuddapoṇā samuddapabbhārā;


pli: seyyathāpi, bhikkhave, sarabhū nadī samuddaninnā samuddapoṇā samuddapabbhārā;


pli: seyyathāpi, bhikkhave, mahī nadī samuddaninnā samuddapoṇā samuddapabbhārā;


pli: seyyathāpi, bhikkhave, yā kācimā mahānadiyo, seyyathidaṁ—


pli: gaṅgā, yamunā, aciravatī, sarabhū, mahī, sabbā tā samuddaninnā samuddapoṇā samuddapabbhārā;


pli: Chaṭṭhaṁ.


pli: Tassuddānaṁ


pli: Cha pācīnato ninnā,


pli: cha ninnā ca samuddato;


pli: Ete dve cha dvādasa honti,


pli: vaggo tena pavuccatīti;


pli: Nibbānaninno dvādasakī,


pli: catutthakī chaṭṭhā navakī.


title_pli: Saṁyutta Nikāya 45.139 11. Appamādapeyyālavagga

pli: Saṁyutta Nikāya 45.139


pli: 11. Appamādapeyyālavagga


pli: Tathāgatasutta


pli: Sāvatthinidānaṁ.


pli: “Yāvatā, bhikkhave, sattā apadā vā dvipadā vā catuppadā vā bahuppadā vā rūpino vā arūpino vā saññino vā asaññino vā nevasaññīnāsaññino vā, tathāgato tesaṁ aggamakkhāyati arahaṁ sammāsambuddho;


pli: evameva kho, bhikkhave, ye keci kusalā dhammā, sabbe te appamādamūlakā appamādasamosaraṇā;


pli: appamādo tesaṁ dhammānaṁ aggamakkhāyati.


pli: Appamattassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu appamatto ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, bhikkhave, bhikkhu appamatto ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkarotīti.


pli: Yāvatā, bhikkhave, sattā apadā vā dvipadā vā catuppadā vā bahuppadā vā rūpino vā arūpino vā saññino vā asaññino vā nevasaññīnāsaññino vā, tathāgato tesaṁ aggamakkhāyati arahaṁ sammāsambuddho;


pli: evameva kho, bhikkhave, ye keci kusalā dhammā, sabbe te appamādamūlakā appamādasamosaraṇā; appamādo tesaṁ dhammānaṁ aggamakkhāyati.


pli: Appamattassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Idha, bhikkhave, bhikkhu sammādiṭṭhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Idha, bhikkhave, bhikkhu sammādiṭṭhiṁ bhāveti amatogadhaṁ amataparāyanaṁ amatapariyosānaṁ …pe… sammāsamādhiṁ bhāveti amatogadhaṁ amataparāyanaṁ amatapariyosānaṁ.


pli: Idha, bhikkhave, bhikkhu sammādiṭṭhiṁ bhāveti nibbānaninnaṁ nibbānapoṇaṁ nibbānapabbhāraṁ …pe… sammāsamādhiṁ bhāveti nibbānaninnaṁ nibbānapoṇaṁ nibbānapabbhāraṁ.


pli: Evaṁ kho, bhikkhave, bhikkhu appamatto ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkarotī”ti.


pli: Paṭhamaṁ.


title_pli: Saṁyutta Nikāya 45.14 2. Vihāravagga

pli: Saṁyutta Nikāya 45.14


pli: 2. Vihāravagga


pli: Paṭhamauppādasutta


pli: Sāvatthinidānaṁ.


pli: “Aṭṭhime, bhikkhave, dhammā bhāvitā bahulīkatā anuppannā uppajjanti, nāññatra tathāgatassa pātubhāvā arahato sammāsambuddhassa.


pli: Katame aṭṭha?


pli: Ime kho, bhikkhave, aṭṭha dhammā bhāvitā bahulīkatā anuppannā uppajjanti, nāññatra tathāgatassa pātubhāvā arahato sammāsambuddhassā”ti.


pli: Catutthaṁ.


title_pli: Saṁyutta Nikāya 45.140 11. Appamādapeyyālavagga

pli: Saṁyutta Nikāya 45.140


pli: 11. Appamādapeyyālavagga


pli: Padasutta


pli: “Seyyathāpi, bhikkhave, yāni kānici jaṅgalānaṁ pāṇānaṁ padajātāni, sabbāni tāni hatthipade samodhānaṁ gacchanti;


pli: hatthipadaṁ tesaṁ aggamakkhāyati, yadidaṁ—mahantattena;


pli: evameva kho, bhikkhave, ye keci kusalā dhammā, sabbe te appamādamūlakā appamādasamosaraṇā; appamādo tesaṁ dhammānaṁ aggamakkhāyati.


pli: Appamattassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu appamatto ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …


pli: evaṁ kho, bhikkhave, bhikkhu appamatto ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkarotī”ti.


pli: Dutiyaṁ.


title_pli: Saṁyutta Nikāya 45.141–145 11. Appamādapeyyālavagga

pli: Saṁyutta Nikāya 45.141–145


pli: Kūṭādisutta


pli: “Seyyathāpi, bhikkhave, kūṭāgārassa yā kāci gopānasiyo sabbā tā kūṭaṅgamā kūṭaninnā kūṭasamosaraṇā; kūṭaṁ tāsaṁ aggamakkhāyati;


pli: evameva kho, bhikkhave …pe…


pli: (yathā heṭṭhimasuttantaṁ, evaṁ vitthāretabbaṁ.)


pli: Tatiyaṁ.


title_pli: “Seyyathāpi, bhikkhave, ye keci mūlagandhā, kāḷānusāriyaṁ tesaṁ aggamakkhāyati; evameva kho, bhikkhave …pe…


pli: catutthaṁ.


title_pli: “Seyyathāpi, bhikkhave, ye keci sāragandhā, lohitacandanaṁ tesaṁ aggamakkhāyati; evameva kho, bhikkhave …pe…


pli: pañcamaṁ.


title_pli: “Seyyathāpi, bhikkhave, ye keci pupphagandhā, vassikaṁ tesaṁ aggamakkhāyati; evameva kho, bhikkhave …pe…


pli: chaṭṭhaṁ.


pli: “Seyyathāpi, bhikkhave, ye keci kuṭṭarājāno, sabbe te rañño cakkavattissa anuyantā bhavanti, rājā tesaṁ cakkavatti aggamakkhāyati;


title_pli: “Seyyathāpi, bhikkhave, ye keci kuṭṭarājāno, sabbe te rañño cakkavattissa anuyantā bhavanti, rājā tesaṁ cakkavatti aggam


pli: sattamaṁ.


title_pli: Saṁyutta Nikāya 45.146–148 11. Appamādapeyyālavagga

pli: Saṁyutta Nikāya 45.146–148


pli: 11. Appamādapeyyālavagga


pli: Candimādisutta


pli: “Seyyathāpi, bhikkhave, yā kāci tārakarūpānaṁ pabhā, sabbā tā candimappabhāya kalaṁ nāgghanti soḷasiṁ, candappabhā tāsaṁ aggamakkhāyati;


pli: aṭṭhamaṁ.


pli: “Seyyathāpi, bhikkhave, saradasamaye viddhe vigatavalāhake deve ādicco nabhaṁ abbhussakkamāno sabbaṁ ākāsagataṁ tamagataṁ abhivihacca bhāsate ca tapate ca virocati ca;


pli: navamaṁ.


pli: “Seyyathāpi, bhikkhave, yāni kānici tantāvutānaṁ vatthānaṁ, kāsikavatthaṁ tesaṁ aggamakkhāyati;


pli: evameva kho, bhikkhave, ye keci kusalā dhammā, sabbe te appamādamūlakā appamādasamosaraṇā;


pli: appamādo tesaṁ dhammānaṁ aggamakkhāyati.


pli: Appamattassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu appamatto ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe…


pli: evaṁ kho, bhikkhave, bhikkhu appamatto ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkarotī”ti.


pli: Dasamaṁ.


pli: (Yadapi tathāgataṁ, tadapi vitthāretabbaṁ.)


pli: Appamādavaggo pañcamo.


pli: Tassuddānaṁ


pli: Tathāgataṁ padaṁ kūṭaṁ,


pli: mūlaṁ sāro ca vassikaṁ;


pli: Rājā candimasūriyā ca,


pli: vatthena dasamaṁ padaṁ.


title_pli: Saṁyutta Nikāya 45.149 12. Balakaraṇīyavagga

pli: Saṁyutta Nikāya 45.149


pli: 12. Balakaraṇīyavagga


pli: Balasutta


pli: Sāvatthinidānaṁ.


pli: “Seyyathāpi, bhikkhave, ye keci balakaraṇīyā kammantā karīyanti, sabbe te pathaviṁ nissāya pathaviyaṁ patiṭṭhāya evamete balakaraṇīyā kammantā karīyanti;


pli: evameva kho, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkaroti.


pli: Kathañca, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe…


pli: evaṁ kho, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkarotīti.


pli: Seyyathāpi, bhikkhave, ye keci balakaraṇīyā kammantā karīyanti, sabbe te pathaviṁ nissāya pathaviyaṁ patiṭṭhāya evamete balakaraṇīyā kammantā karīyanti;


pli: Idha, bhikkhave, bhikkhu sammādiṭṭhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Evaṁ kho, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkarotīti.


pli: Idha, bhikkhave, bhikkhu sammādiṭṭhiṁ bhāveti amatogadhaṁ amataparāyanaṁ amatapariyosānaṁ …pe… sammāsamādhiṁ bhāveti amatogadhaṁ amataparāyanaṁ amatapariyosānaṁ.


pli: Idha, bhikkhave, bhikkhu sammādiṭṭhiṁ bhāveti nibbānaninnaṁ nibbānapoṇaṁ nibbānapabbhāraṁ …pe… sammāsamādhiṁ bhāveti nibbānaninnaṁ nibbānapoṇaṁ nibbānapabbhāraṁ.


pli: Evaṁ kho, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkarotī”ti.


pli: Paṭhamaṁ.


title_pli: Saṁyutta Nikāya 45.15 2. Vihāravagga

pli: Saṁyutta Nikāya 45.15


pli: 2. Vihāravagga


pli: Dutiyauppādasutta


pli: “Aṭṭhime, bhikkhave, dhammā bhāvitā bahulīkatā anuppannā uppajjanti, nāññatra sugatavinayā.


pli: Katame aṭṭha?


pli: Ime kho, bhikkhave, aṭṭha dhammā bhāvitā bahulīkatā anuppannā uppajjanti, nāññatra sugatavinayā”ti.


pli: Pañcamaṁ.


title_pli: Saṁyutta Nikāya 45.150 12. Balakaraṇīyavagga

pli: Saṁyutta Nikāya 45.150


pli: 12. Balakaraṇīyavagga


pli: Bījasutta


pli: “Seyyathāpi, bhikkhave, ye kecime bījagāmabhūtagāmā vuḍḍhiṁ virūḷhiṁ vepullaṁ āpajjanti, sabbe te pathaviṁ nissāya pathaviyaṁ patiṭṭhāya evamete bījagāmabhūtagāmā vuḍḍhiṁ virūḷhiṁ vepullaṁ āpajjanti;


pli: evameva kho, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto vuḍḍhiṁ virūḷhiṁ vepullaṁ pāpuṇāti dhammesu.


pli: Kathañca, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto vuḍḍhiṁ virūḷhiṁ vepullaṁ pāpuṇāti dhammesu?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe…


pli: evaṁ kho, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto vuḍḍhiṁ virūḷhiṁ vepullaṁ pāpuṇāti dhammesū”ti.


pli: Dutiyaṁ.


title_pli: Saṁyutta Nikāya 45.151 12. Balakaraṇīyavagga

pli: Saṁyutta Nikāya 45.151


pli: Nāgasutta


pli: “Seyyathāpi, bhikkhave, himavantaṁ pabbatarājaṁ nissāya nāgā kāyaṁ vaḍḍhenti, balaṁ gāhenti;


pli: te tattha kāyaṁ vaḍḍhetvā balaṁ gāhetvā kusobbhe otaranti, kusobbhe otaritvā mahāsobbhe otaranti, mahāsobbhe otaritvā kunnadiyo otaranti, kunnadiyo otaritvā mahānadiyo otaranti, mahānadiyo otaritvā mahāsamuddaṁ otaranti, te tattha mahantattaṁ vepullattaṁ āpajjanti kāyena;


pli: evameva kho, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto mahantattaṁ vepullattaṁ pāpuṇāti dhammesu.


pli: Kathañca, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto mahantattaṁ vepullattaṁ pāpuṇāti dhammesu?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …


pli: evaṁ kho, bhikkhave, bhikkhu sīlaṁ nissāya sīle patiṭṭhāya ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto mahantattaṁ vepullattaṁ pāpuṇāti dhammesū”ti.


pli: Tatiyaṁ.


title_pli: Saṁyutta Nikāya 45.152 12. Balakaraṇīyavagga

pli: Saṁyutta Nikāya 45.152


pli: 12. Balakaraṇīyavagga


pli: Rukkhasutta


pli: “Seyyathāpi, bhikkhave, rukkho pācīnaninno pācīnapoṇo pācīnapabbhāro.


pli: So mūlacchinno katamena papateyyā”ti?


pli: “Yena, bhante, ninno yena poṇo yena pabbhāro”ti.


pli: “Evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro?


pli: evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto nibbānaninno hoti nibbānapoṇo nibbānapabbhāro”ti.


pli: Catutthaṁ.


title_pli: Saṁyutta Nikāya 45.153 12. Balakaraṇīyavagga

pli: Saṁyutta Nikāya 45.153


pli: Kumbhasutta


pli: “Seyyathāpi, bhikkhave, kumbho nikkujjo vamateva udakaṁ, no paccāvamati;


pli: evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto vamateva pāpake akusale dhamme, no paccāvamati.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto vamateva pāpake akusale dhamme, no paccāvamati?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …


pli: evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto vamateva pāpake akusale dhamme, no paccāvamatī”ti.


pli: Pañcamaṁ.


title_pli: Saṁyutta Nikāya 45.154 12. Balakaraṇīyavagga

pli: Saṁyutta Nikāya 45.154


pli: 12. Balakaraṇīyavagga


pli: Sūkasutta


pli: “Seyyathāpi, bhikkhave, sālisūkaṁ vā yavasūkaṁ vā sammāpaṇihitaṁ hatthena vā pādena vā akkantaṁ hatthaṁ vā pādaṁ vā bhindissati lohitaṁ vā uppādessatīti—ṭhānametaṁ vijjati.


pli: Taṁ kissa hetu?


pli: Sammāpaṇihitattā, bhikkhave, sūkassa.


pli: Evameva kho, bhikkhave, bhikkhu sammāpaṇihitāya diṭṭhiyā sammāpaṇihitāya maggabhāvanāya avijjaṁ bhindissati, vijjaṁ uppādessati, nibbānaṁ sacchikarissatīti—ṭhānametaṁ vijjati.


pli: Sammāpaṇihitattā, bhikkhave, diṭṭhiyā.


pli: Kathañca, bhikkhave, bhikkhu sammāpaṇihitāya diṭṭhiyā sammāpaṇihitāya maggabhāvanāya avijjaṁ bhindati, vijjaṁ uppādeti, nibbānaṁ sacchikaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …


pli: evaṁ kho, bhikkhave, bhikkhu sammāpaṇihitāya diṭṭhiyā sammāpaṇihitāya maggabhāvanāya avijjaṁ bhindati, vijjaṁ uppādeti, nibbānaṁ sacchikarotī”ti.


pli: Chaṭṭhaṁ.


title_pli: Saṁyutta Nikāya 45.155 12. Balakaraṇīyavagga

pli: Saṁyutta Nikāya 45.155


pli: Ākāsasutta


pli: “Seyyathāpi, bhikkhave, ākāse vividhā vātā vāyanti—


pli: puratthimāpi vātā vāyanti, pacchimāpi vātā vāyanti, uttarāpi vātā vāyanti, dakkhiṇāpi vātā vāyanti, sarajāpi vātā vāyanti, arajāpi vātā vāyanti, sītāpi vātā vāyanti, uṇhāpi vātā vāyanti, parittāpi vātā vāyanti, adhimattāpi vātā vāyanti;


pli: evameva kho, bhikkhave, bhikkhuno ariyaṁ aṭṭhaṅgikaṁ maggaṁ bhāvayato ariyaṁ aṭṭhaṅgikaṁ maggaṁ bahulīkaroto cattāropi satipaṭṭhānā bhāvanāpāripūriṁ gacchanti, cattāropi sammappadhānā bhāvanāpāripūriṁ gacchanti, cattāropi iddhipādā bhāvanāpāripūriṁ gacchanti, pañcapi indriyāni bhāvanāpāripūriṁ gacchanti, pañcapi balāni bhāvanāpāripūriṁ gacchanti, sattapi bojjhaṅgā bhāvanāpāripūriṁ gacchanti.


pli: Kathañca, bhikkhave, bhikkhuno ariyaṁ aṭṭhaṅgikaṁ maggaṁ bhāvayato ariyaṁ aṭṭhaṅgikaṁ maggaṁ bahulīkaroto cattāropi satipaṭṭhānā bhāvanāpāripūriṁ gacchanti, cattāropi sammappadhānā bhāvanāpāripūriṁ gacchanti, cattāropi iddhipādā bhāvanāpāripūriṁ gacchanti, pañcapi indriyāni bhāvanāpāripūriṁ gacchanti, pañcapi balāni bhāvanāpāripūriṁ gacchanti, sattapi bojjhaṅgā bhāvanāpāripūriṁ gacchanti?


pli: Idha, bhikkhave, bhikkhu sammādiṭṭhiṁ bhāveti …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …


pli: evaṁ kho, bhikkhave, bhikkhuno ariyaṁ aṭṭhaṅgikaṁ maggaṁ bhāvayato ariyaṁ aṭṭhaṅgikaṁ maggaṁ bahulīkaroto cattāropi satipaṭṭhānā bhāvanāpāripūriṁ gacchanti, cattāropi sammappadhānā bhāvanāpāripūriṁ gacchanti, cattāropi iddhipādā bhāvanāpāripūriṁ gacchanti, pañcapi indriyāni bhāvanāpāripūriṁ gacchanti, pañcapi balāni bhāvanāpāripūriṁ gacchanti, sattapi bojjhaṅgā bhāvanāpāripūriṁ gacchantī”ti.


pli: Sattamaṁ.


title_pli: Saṁyutta Nikāya 45.156 12. Balakaraṇīyavagga

pli: Saṁyutta Nikāya 45.156


pli: 12. Balakaraṇīyavagga


pli: Paṭhamameghasutta


pli: “Seyyathāpi, bhikkhave, gimhānaṁ pacchime māse ūhataṁ rajojallaṁ, tamenaṁ mahāakālamegho ṭhānaso antaradhāpeti vūpasameti;


pli: evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto uppannuppanne pāpake akusale dhamme ṭhānaso antaradhāpeti vūpasameti.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto uppannuppanne pāpake akusale dhamme ṭhānaso antaradhāpeti vūpasameti?


pli: evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto uppannuppanne pāpake akusale dhamme ṭhānaso antaradhāpeti vūpasametī”ti.


pli: Aṭṭhamaṁ.


title_pli: Saṁyutta Nikāya 45.157 12. Balakaraṇīyavagga

pli: Saṁyutta Nikāya 45.157


pli: Dutiyameghasutta


pli: “Seyyathāpi, bhikkhave, uppannaṁ mahāmeghaṁ, tamenaṁ mahāvāto antarāyeva antaradhāpeti vūpasameti;


pli: evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto uppannuppanne pāpake akusale dhamme antarāyeva antaradhāpeti vūpasameti.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto uppannuppanne pāpake akusale dhamme antarāyeva antaradhāpeti vūpasameti?


pli: evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto uppannuppanne pāpake akusale dhamme antarāyeva antaradhāpeti vūpasametī”ti.


pli: Navamaṁ.


title_pli: Saṁyutta Nikāya 45.158 12. Balakaraṇīyavagga

pli: Saṁyutta Nikāya 45.158


pli: Nāvāsutta


pli: “Seyyathāpi, bhikkhave, sāmuddikāya nāvāya vettabandhanabandhāya cha māsāni udake pariyādāya hemantikena thalaṁ ukkhittāya vātātapaparetāni bandhanāni tāni pāvussakena meghena abhippavuṭṭhāni appakasireneva paṭippassambhanti, pūtikāni bhavanti;


pli: evameva kho, bhikkhave, bhikkhuno ariyaṁ aṭṭhaṅgikaṁ maggaṁ bhāvayato ariyaṁ aṭṭhaṅgikaṁ maggaṁ bahulīkaroto appakasireneva saṁyojanāni paṭippassambhanti, pūtikāni bhavanti.


pli: Kathañca, bhikkhave, bhikkhuno ariyaṁ aṭṭhaṅgikaṁ maggaṁ bhāvayato ariyaṁ aṭṭhaṅgikaṁ maggaṁ bahulīkaroto appakasireneva saṁyojanāni paṭippassambhanti, pūtikāni bhavanti?


pli: Idha, bhikkhave, bhikkhu sammādiṭṭhiṁ bhāveti …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …


pli: evaṁ kho, bhikkhave, bhikkhuno ariyaṁ aṭṭhaṅgikaṁ maggaṁ bhāvayato ariyaṁ aṭṭhaṅgikaṁ maggaṁ bahulīkaroto appakasireneva saṁyojanāni paṭippassambhanti, pūtikāni bhavantī”ti.


pli: Dasamaṁ.


title_pli: Saṁyutta Nikāya 45.159 12. Balakaraṇīyavagga

pli: Saṁyutta Nikāya 45.159


pli: 12. Balakaraṇīyavagga


pli: Āgantukasutta


pli: “Seyyathāpi, bhikkhave, āgantukāgāraṁ. Tattha puratthimāyapi disāya āgantvā vāsaṁ kappenti, pacchimāyapi disāya āgantvā vāsaṁ kappenti, uttarāyapi disāya āgantvā vāsaṁ kappenti, dakkhiṇāyapi disāya āgantvā vāsaṁ kappenti, khattiyāpi āgantvā vāsaṁ kappenti, brāhmaṇāpi āgantvā vāsaṁ kappenti, vessāpi āgantvā vāsaṁ kappenti, suddāpi āgantvā vāsaṁ kappenti;


pli: evameva kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto ye dhammā abhiññā pariññeyyā, te dhamme abhiññā parijānāti …pe…


pli: ye dhammā abhiññā pahātabbā, te dhamme abhiññā pajahati, ye dhammā abhiññā sacchikātabbā, te dhamme abhiññā sacchikaroti, ye dhammā abhiññā bhāvetabbā, te dhamme abhiññā bhāveti.


pli: Katame ca, bhikkhave, dhammā abhiññā pariññeyyā?


pli: Pañcupādānakkhandhātissa vacanīyaṁ.


pli: Katame pañca?


pli: Ime, bhikkhave, dhammā abhiññā pariññeyyā.


pli: Katame ca, bhikkhave, dhammā abhiññā pahātabbā?


pli: Avijjā ca bhavataṇhā ca—


pli: ime, bhikkhave, dhammā abhiññā pahātabbā.


pli: Katame ca, bhikkhave, dhammā abhiññā sacchikātabbā?


pli: Vijjā ca vimutti ca—


pli: ime, bhikkhave, dhammā abhiññā sacchikātabbā.


pli: Katame ca, bhikkhave, dhammā abhiññā bhāvetabbā?


pli: Samatho ca vipassanā ca—


pli: ime, bhikkhave, dhammā abhiññā bhāvetabbā.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto, ye dhammā abhiññā pariññeyyā te dhamme abhiññā parijānāti …pe… ye dhammā abhiññā bhāvetabbā, te dhamme abhiññā bhāveti?


pli: Idha, bhikkhave, bhikkhu sammādiṭṭhiṁ bhāveti …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …


pli: evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto ye dhammā abhiññā pariññeyyā, te dhamme abhiññā parijānāti, ye dhammā abhiññā pahātabbā, te dhamme abhiññā pajahati, ye dhammā abhiññā sacchikātabbā, te dhamme abhiññā sacchikaroti, ye dhammā abhiññā bhāvetabbā, te dhamme abhiññā bhāvetī”ti.


pli: Ekādasamaṁ.


title_pli: Saṁyutta Nikāya 45.16 2. Vihāravagga

pli: Saṁyutta Nikāya 45.16


pli: 2. Vihāravagga


pli: Paṭhamaparisuddhasutta


pli: Sāvatthinidānaṁ.


pli: “Aṭṭhime, bhikkhave, dhammā parisuddhā pariyodātā anaṅgaṇā vigatūpakkilesā anuppannā uppajjanti, nāññatra tathāgatassa pātubhāvā arahato sammāsambuddhassa.


pli: Katame aṭṭha?


pli: Ime kho, bhikkhave, aṭṭha dhammā parisuddhā pariyodātā anaṅgaṇā vigatūpakkilesā anuppannā uppajjanti, nāññatra tathāgatassa pātubhāvā arahato sammāsambuddhassā”ti.


pli: Chaṭṭhaṁ.


title_pli: Saṁyutta Nikāya 45.160 12. Balakaraṇīyavagga

pli: Saṁyutta Nikāya 45.160


pli: 12. Balakaraṇīyavagga


pli: Nadīsutta


pli: “Seyyathāpi, bhikkhave, gaṅgā nadī pācīnaninnā pācīnapoṇā pācīnapabbhārā.


pli: Atha mahājanakāyo āgaccheyya kuddālapiṭakaṁ ādāya:


pli: ‘mayaṁ imaṁ gaṅgaṁ nadiṁ pacchāninnaṁ karissāma pacchāpoṇaṁ pacchāpabbhāran’ti.


pli: Taṁ kiṁ maññatha, bhikkhave,


pli: api nu so mahājanakāyo gaṅgaṁ nadiṁ pacchāninnaṁ kareyya pacchāpoṇaṁ pacchāpabbhāran”ti?


pli: “No hetaṁ, bhante”.


pli: “Taṁ kissa hetu”?


pli: “Gaṅgā, bhante, nadī pācīnaninnā pācīnapoṇā pācīnapabbhārā.


pli: Sā na sukarā pacchāninnaṁ kātuṁ pacchāpoṇaṁ pacchāpabbhāraṁ.


pli: Yāvadeva pana so mahājanakāyo kilamathassa vighātassa bhāgī assā”ti.


pli: “Evameva kho, bhikkhave, bhikkhuṁ ariyaṁ aṭṭhaṅgikaṁ maggaṁ bhāventaṁ ariyaṁ aṭṭhaṅgikaṁ maggaṁ bahulīkarontaṁ rājāno vā rājamahāmattā vā mittā vā amaccā vā ñātī vā ñātisālohitā vā bhogehi abhihaṭṭhuṁ pavāreyyuṁ:


pli: ‘ehambho purisa, kiṁ te ime kāsāvā anudahanti,


pli: kiṁ muṇḍo kapālamanusaṁcarasi.


pli: Ehi, hīnāyāvattitvā bhoge ca bhuñjassu, puññāni ca karohī’ti.


pli: So vata, bhikkhave, bhikkhu ariyaṁ aṭṭhaṅgikaṁ maggaṁ bhāvento ariyaṁ aṭṭhaṅgikaṁ maggaṁ bahulīkaronto sikkhaṁ paccakkhāya hīnāyāvattissatīti—netaṁ ṭhānaṁ vijjati.


pli: Taṁ kissa hetu?


pli: Yañhi taṁ, bhikkhave, cittaṁ dīgharattaṁ vivekaninnaṁ vivekapoṇaṁ vivekapabbhāraṁ taṁ vata hīnāyāvattissatīti—netaṁ ṭhānaṁ vijjati.


pli: Kathañca, bhikkhave, bhikkhu ariyaṁ aṭṭhaṅgikaṁ maggaṁ bhāveti ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …


pli: evaṁ kho, bhikkhave, bhikkhu ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: (Yadapi balakaraṇīyaṁ, tadapi vitthāretabbaṁ.)


pli: Dvādasamaṁ.


pli: Balakaraṇīyavaggo chaṭṭho.


pli: Tassuddānaṁ


pli: Balaṁ bījañca nāgo ca,


pli: rukkho kumbhena sūkiyā;


pli: Ākāsena ca dve meghā,


pli: nāvā āgantukā nadīti.


title_pli: Saṁyutta Nikāya 45.161 13. Esanāvagga

pli: Saṁyutta Nikāya 45.161


pli: 13. Esanāvagga


pli: Esanāsutta


pli: Sāvatthinidānaṁ.


pli: “Tisso imā, bhikkhave, esanā.


pli: Katamā tisso?


pli: Kāmesanā, bhavesanā, brahmacariyesanā—


pli: imā kho, bhikkhave, tisso esanā.


pli: Imāsaṁ kho, bhikkhave, tissannaṁ esanānaṁ abhiññāya ariyo aṭṭhaṅgiko maggo bhāvetabbo.


pli: Katamo ariyo aṭṭhaṅgiko maggo?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Imāsaṁ kho, bhikkhave, tissannaṁ esanānaṁ abhiññāya ayaṁ ariyo aṭṭhaṅgiko maggo bhāvetabboti.


pli: Tisso imā kho, bhikkhave, esanā.


pli: Idha, bhikkhave, bhikkhu sammādiṭṭhiṁ bhāveti …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Idha, bhikkhave, bhikkhu sammādiṭṭhiṁ bhāveti …pe… sammāsamādhiṁ bhāveti amatogadhaṁ amataparāyanaṁ amatapariyosānaṁ.


pli: Idha, bhikkhave, bhikkhu sammādiṭṭhiṁ bhāveti …pe… sammāsamādhiṁ bhāveti nibbānaninnaṁ nibbānapoṇaṁ nibbānapabbhāraṁ.


pli: Tisso imā, bhikkhave, esanā.


pli: Imāsaṁ kho, bhikkhave, tissannaṁ esanānaṁ pariññāya …pe… ayaṁ ariyo aṭṭhaṅgiko maggo bhāvetabboti.


pli: (Yadapi abhiññā, tadapi pariññāya vitthāretabbaṁ.)


pli: Imāsaṁ kho, bhikkhave, tissannaṁ esanānaṁ parikkhayāya …pe… ayaṁ ariyo aṭṭhaṅgiko maggo bhāvetabboti.


pli: (Yadapi abhiññā, tadapi parikkhayāya vitthāretabbaṁ.)


pli: Imāsaṁ kho, bhikkhave, tissannaṁ esanānaṁ pahānāya ariyo aṭṭhaṅgiko maggo bhāvetabbo.


pli: Idha, bhikkhave, bhikkhu sammādiṭṭhiṁ bhāveti …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …


pli: Imāsaṁ kho, bhikkhave, tissannaṁ esanānaṁ pahānāya ayaṁ ariyo aṭṭhaṅgiko maggo bhāvetabbo”ti.


pli: (Yadapi abhiññā, tadapi pahānāya vitthāretabbaṁ.)


pli: Paṭhamaṁ.


title_pli: Saṁyutta Nikāya 45.162 13. Esanāvagga

pli: Saṁyutta Nikāya 45.162


pli: 13. Esanāvagga


pli: Vidhāsutta


pli: “Tisso imā, bhikkhave, vidhā.


pli: Katamā tisso?


pli: ‘Seyyohamasmī’ti vidhā, ‘sadisohamasmī’ti vidhā, ‘hīnohamasmī’ti vidhā—


pli: imā kho, bhikkhave, tisso vidhā.


pli: Imāsaṁ kho, bhikkhave, tissannaṁ vidhānaṁ abhiññāya pariññāya parikkhayāya pahānāya ariyo aṭṭhaṅgiko maggo bhāvetabbo.


pli: Katamo ariyo aṭṭhaṅgiko maggo?


pli: imāsaṁ kho, bhikkhave tissannaṁ vidhānaṁ abhiññāya pariññāya parikkhayāya pahānāya ayaṁ ariyo aṭṭhaṅgiko maggo bhāvetabbo”ti.


pli: (Yathā esanā, evaṁ vitthāretabbaṁ.)


pli: Dutiyaṁ.


title_pli: Saṁyutta Nikāya 45.163 13. Esanāvagga

pli: Saṁyutta Nikāya 45.163


pli: Āsavasutta


pli: “Tayome, bhikkhave, āsavā.


pli: Katame tayo?


pli: Kāmāsavo, bhavāsavo, avijjāsavo—


pli: ime kho, bhikkhave, tayo āsavā.


pli: Imesaṁ kho, bhikkhave, tiṇṇannaṁ āsavānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Tatiyaṁ.


title_pli: Saṁyutta Nikāya 45.164 13. Esanāvagga

pli: Saṁyutta Nikāya 45.164


pli: 13. Esanāvagga


pli: Bhavasutta


pli: “Tayome, bhikkhave, bhavā.


pli: Kāmabhavo, rūpabhavo, arūpabhavo—


pli: ime kho, bhikkhave, tayo bhavā.


pli: Imesaṁ kho, bhikkhave, tiṇṇannaṁ bhavānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Catutthaṁ.


title_pli: Saṁyutta Nikāya 45.165 13. Esanāvagga

pli: Saṁyutta Nikāya 45.165


pli: Dukkhatāsutta


pli: “Tisso imā, bhikkhave, dukkhatā.


pli: Katamā tisso?


pli: imā kho, bhikkhave, tisso dukkhatā.


pli: Imāsaṁ kho, bhikkhave, tissannaṁ dukkhatānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Pañcamaṁ.


title_pli: Saṁyutta Nikāya 45.166 13. Esanāvagga

pli: Saṁyutta Nikāya 45.166


pli: Khilasutta


pli: “Tayome, bhikkhave, khilā.


pli: Katame tayo?


pli: Rāgo khilo, doso khilo, moho khilo—


pli: ime kho, bhikkhave, tayo khilā.


pli: Imesaṁ kho, bhikkhave, tiṇṇannaṁ khilānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Chaṭṭhaṁ.


title_pli: Saṁyutta Nikāya 45.167 13. Esanāvagga

pli: Saṁyutta Nikāya 45.167


pli: 13. Esanāvagga


pli: Malasutta


pli: “Tīṇimāni, bhikkhave, malāni.


pli: Katamāni tīṇi?


pli: Rāgo malaṁ, doso malaṁ, moho malaṁ—


pli: imāni kho, bhikkhave, tīṇi malāni.


pli: Imesaṁ kho, bhikkhave, tiṇṇannaṁ malānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Sattamaṁ.


title_pli: Saṁyutta Nikāya 45.168 13. Esanāvagga

pli: Saṁyutta Nikāya 45.168


pli: Nīghasutta


pli: “Tayome, bhikkhave, nīghā.


pli: Katame tayo?


pli: Rāgo nīgho, doso nīgho, moho nīgho—


pli: ime kho, bhikkhave, tayo nīghā.


pli: Imesaṁ kho, bhikkhave, tiṇṇannaṁ nīghānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Aṭṭhamaṁ.


title_pli: Saṁyutta Nikāya 45.169 13. Esanāvagga

pli: Saṁyutta Nikāya 45.169


pli: 13. Esanāvagga


pli: Vedanāsutta


pli: “Tisso imā, bhikkhave, vedanā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā—


pli: imā kho, bhikkhave, tisso vedanā.


pli: Imāsaṁ kho, bhikkhave, tissannaṁ vedanānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Navamaṁ.


title_pli: Saṁyutta Nikāya 45.17 2. Vihāravagga

pli: Saṁyutta Nikāya 45.17


pli: 2. Vihāravagga


pli: Dutiyaparisuddhasutta


pli: Sāvatthinidānaṁ.


pli: “Aṭṭhime, bhikkhave, dhammā parisuddhā pariyodātā anaṅgaṇā vigatūpakkilesā anuppannā uppajjanti, nāññatra sugatavinayā.


pli: Katame aṭṭha?


pli: Ime kho, bhikkhave, aṭṭha dhammā parisuddhā pariyodātā anaṅgaṇā vigatūpakkilesā anuppannā uppajjanti, nāññatra sugatavinayā”ti.


pli: Sattamaṁ.


title_pli: Saṁyutta Nikāya 45.170 13. Esanāvagga

pli: Saṁyutta Nikāya 45.170


pli: 13. Esanāvagga


pli: Taṇhāsutta


pli: “Tisso imā, bhikkhave, taṇhā.


pli: Katamā tisso?


pli: Kāmataṇhā, bhavataṇhā, vibhavataṇhā—


pli: imā kho, bhikkhave, tisso taṇhā.


pli: Imāsaṁ kho, bhikkhave, tissannaṁ taṇhānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo.


pli: Katamo ariyo aṭṭhaṅgiko maggo?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Imāsaṁ kho, bhikkhave, tissannaṁ taṇhānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Dasamaṁ.


pli: Tasināsutta


pli: “Tisso imā, bhikkhave, tasinā.


pli: Kāmatasinā, bhavatasinā, vibhavatasinā.


pli: Imāsaṁ kho, bhikkhave, tissannaṁ tasinānaṁ abhiññāya pariññāya parikkhayāya pahānāya …pe….


pli: rāgavinayapariyosānaṁ dosavinayapariyosānaṁ mohavinayapariyosānaṁ …pe…


pli: amatogadhaṁ amataparāyanaṁ amatapariyosānaṁ …pe…


pli: Imāsaṁ kho, bhikkhave, tissannaṁ tasinānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Ekādasamaṁ.


pli: Esanāvaggo sattamo.


pli: Tassuddānaṁ


pli: Esanā vidhā āsavo,


pli: bhavo ca dukkhatā khilā;


pli: Malaṁ nīgho ca vedanā,


pli: dve taṇhā tasināya cāti.


title_pli: Saṁyutta Nikāya 45.171 14. Oghavagga

pli: Saṁyutta Nikāya 45.171


pli: 14. Oghavagga


pli: Oghasutta


pli: Sāvatthinidānaṁ.


pli: “Cattārome, bhikkhave, oghā.


pli: Katame cattāro?


pli: Kāmogho, bhavogho, diṭṭhogho, avijjogho—


pli: ime kho, bhikkhave, cattāro oghā.


pli: Imesaṁ kho, bhikkhave, catunnaṁ oghānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: (Yathā esanā, evaṁ vitthāretabbaṁ.)


pli: Paṭhamaṁ.


title_pli: Saṁyutta Nikāya 45.172 14. Oghavagga

pli: Saṁyutta Nikāya 45.172


pli: Yogasutta


pli: “Cattārome, bhikkhave, yogā.


pli: Kāmayogo, bhavayogo, diṭṭhiyogo avijjāyogo—


pli: ime kho, bhikkhave, cattāro yogā.


pli: Imesaṁ kho, bhikkhave, catunnaṁ yogānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Dutiyaṁ.


title_pli: Saṁyutta Nikāya 45.173 14. Oghavagga

pli: Saṁyutta Nikāya 45.173


pli: 14. Oghavagga


pli: Upādānasutta


pli: “Cattārimāni, bhikkhave, upādānāni.


pli: Katamāni cattāri?


pli: Kāmupādānaṁ, diṭṭhupādānaṁ, sīlabbatupādānaṁ, attavādupādānaṁ—


pli: imāni kho, bhikkhave, cattāri upādānāni.


pli: Imesaṁ kho, bhikkhave, catunnaṁ upādānānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Tatiyaṁ.


title_pli: Saṁyutta Nikāya 45.174 14. Oghavagga

pli: Saṁyutta Nikāya 45.174


pli: Ganthasutta


pli: “Cattārome, bhikkhave, ganthā.


pli: Katame cattāro?


pli: Abhijjhā kāyagantho, byāpādo kāyagantho, sīlabbataparāmāso kāyagantho, idaṁsaccābhiniveso kāyagantho—


pli: ime kho, bhikkhave, cattāro ganthā.


pli: Imesaṁ kho, bhikkhave, catunnaṁ ganthānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Catutthaṁ.


title_pli: Saṁyutta Nikāya 45.175 14. Oghavagga

pli: Saṁyutta Nikāya 45.175


pli: 14. Oghavagga


pli: Anusayasutta


pli: “Sattime, bhikkhave, anusayā.


pli: Katame satta?


pli: Kāmarāgānusayo, paṭighānusayo, diṭṭhānusayo, vicikicchānusayo, mānānusayo, bhavarāgānusayo, avijjānusayo—


pli: ime kho, bhikkhave, sattānusayā.


pli: Imesaṁ kho, bhikkhave, sattannaṁ anusayānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Pañcamaṁ.


title_pli: Saṁyutta Nikāya 45.176 14. Oghavagga

pli: Saṁyutta Nikāya 45.176


pli: Kāmaguṇasutta


pli: “Pañcime, bhikkhave, kāmaguṇā.


pli: Katame pañca?


pli: Cakkhuviññeyyā rūpā iṭṭhā kantā manāpā piyarūpā kāmūpasaṁhitā rajanīyā,


pli: sotaviññeyyā saddā …pe… ghānaviññeyyā gandhā …pe…


pli: jivhāviññeyyā rasā …pe…


pli: kāyaviññeyyā phoṭṭhabbā iṭṭhā kantā manāpā piyarūpā kāmūpasaṁhitā rajanīyā—


pli: ime kho, bhikkhave, pañca kāmaguṇā.


pli: Imesaṁ kho, bhikkhave, pañcannaṁ kāmaguṇānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Chaṭṭhaṁ.


title_pli: Saṁyutta Nikāya 45.177 14. Oghavagga

pli: Saṁyutta Nikāya 45.177


pli: 14. Oghavagga


pli: Nīvaraṇasutta


pli: “Pañcimāni, bhikkhave, nīvaraṇāni.


pli: Katamāni pañca?


pli: Kāmacchandanīvaraṇaṁ, byāpādanīvaraṇaṁ, thinamiddhanīvaraṇaṁ, uddhaccakukkuccanīvaraṇaṁ, vicikicchānīvaraṇaṁ—


pli: imāni kho, bhikkhave, pañca nīvaraṇāni.


pli: Imesaṁ kho, bhikkhave, pañcannaṁ nīvaraṇānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Sattamaṁ.


title_pli: Saṁyutta Nikāya 45.178 14. Oghavagga

pli: Saṁyutta Nikāya 45.178


pli: Upādānakkhandhasutta


pli: “Pañcime, bhikkhave, upādānakkhandhā.


pli: Katame pañca?


pli: Seyyathidaṁ—rūpupādānakkhandho, vedanupādānakkhandho, saññupādānakkhandho, saṅkhārupādānakkhandho, viññāṇupādānakkhandho.


pli: Ime kho, bhikkhave, pañcupādānakkhandhā.


pli: Imesaṁ kho, bhikkhave, pañcannaṁ upādānakkhandhānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Aṭṭhamaṁ.


title_pli: Saṁyutta Nikāya 45.179 14. Oghavagga

pli: Saṁyutta Nikāya 45.179


pli: 14. Oghavagga


pli: Orambhāgiyasutta


pli: “Pañcimāni, bhikkhave, orambhāgiyāni saṁyojanāni.


pli: Katamāni pañca?


pli: Sakkāyadiṭṭhi, vicikicchā, sīlabbataparāmāso, kāmacchando, byāpādo—


pli: imāni kho, bhikkhave, pañcorambhāgiyāni saṁyojanāni.


pli: Imesaṁ kho, bhikkhave, pañcannaṁ orambhāgiyānaṁ saṁyojanānaṁ abhiññāya pariññāya parikkhayāya pahānāya …pe… ayaṁ ariyo aṭṭhaṅgiko maggo bhāvetabbo”ti.


pli: Navamaṁ.


title_pli: Saṁyutta Nikāya 45.18 2. Vihāravagga

pli: Saṁyutta Nikāya 45.18


pli: 2. Vihāravagga


pli: Paṭhamakukkuṭārāmasutta


pli: Evaṁ me sutaṁ—


pli: ekaṁ samayaṁ āyasmā ca ānando āyasmā ca bhaddo pāṭaliputte viharanti kukkuṭārāme.


pli: Atha kho āyasmā bhaddo sāyanhasamayaṁ paṭisallānā vuṭṭhito yenāyasmā ānando tenupasaṅkami; upasaṅkamitvā āyasmatā ānandena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho āyasmā bhaddo āyasmantaṁ ānandaṁ etadavoca:


pli: “‘Abrahmacariyaṁ, abrahmacariyan’ti, āvuso ānanda, vuccati.


pli: Katamaṁ nu kho, āvuso, abrahmacariyan”ti?


pli: “Sādhu sādhu, āvuso bhadda.


pli: Bhaddako kho te, āvuso bhadda, ummaṅgo, bhaddakaṁ paṭibhānaṁ, kalyāṇī paripucchā.


pli: Evañhi tvaṁ, āvuso bhadda, pucchasi:


pli: ‘abrahmacariyaṁ, abrahmacariyanti, āvuso ānanda, vuccati.


pli: Katamaṁ nu kho, āvuso, abrahmacariyan’”ti?


pli: “Evamāvuso”ti.


pli: “Ayameva kho, āvuso, aṭṭhaṅgiko micchāmaggo abrahmacariyaṁ, seyyathidaṁ—


pli: micchādiṭṭhi …pe… micchāsamādhī”ti.


pli: Aṭṭhamaṁ.


title_pli: Saṁyutta Nikāya 45.180 14. Oghavagga

pli: Saṁyutta Nikāya 45.180


pli: 14. Oghavagga


pli: Uddhambhāgiyasutta


pli: “Pañcimāni, bhikkhave, uddhambhāgiyāni saṁyojanāni.


pli: Katamāni pañca?


pli: Rūparāgo, arūparāgo, māno, uddhaccaṁ, avijjā—


pli: imāni kho, bhikkhave, pañcuddhambhāgiyāni saṁyojanāni.


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya ariyo aṭṭhaṅgiko maggo bhāvetabbo.


pli: Katamo ariyo aṭṭhaṅgiko maggo?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya ayaṁ ariyo aṭṭhaṅgiko maggo bhāvetabboti.


pli: Pañcimāni, bhikkhave, uddhambhāgiyāni saṁyojanāni.


pli: Idha, bhikkhave, bhikkhu sammādiṭṭhiṁ bhāveti …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ …


pli: amatogadhaṁ amataparāyanaṁ amatapariyosānaṁ …


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya ayaṁ ariyo aṭṭhaṅgiko maggo bhāvetabbo”ti.


pli: Dasamaṁ.


pli: Oghavaggo aṭṭhamo.


pli: Tassuddānaṁ


pli: Ogho yogo upādānaṁ,


pli: ganthaṁ anusayena ca;


pli: Kāmaguṇā nīvaraṇaṁ,


pli: khandhā oruddhambhāgiyāti.


pli: vagguddānaṁ


pli: Avijjāvaggo paṭhamo,


pli: dutiyaṁ vihāraṁ vuccati;


pli: Micchattaṁ tatiyo vaggo,


pli: catutthaṁ paṭipanneneva.


pli: Titthiyaṁ pañcamo vaggo,


pli: chaṭṭho sūriyena ca;


pli: Bahukate sattamo vaggo,


pli: uppādo aṭṭhamena ca.


pli: Divasavaggo navamo,


pli: Dasamo appamādena ca;


pli: Ekādasabalavaggo,


pli: Dvādasa esanā pāḷiyaṁ;


pli: Oghavaggo bhavati terasāti.


pli: Maggasaṁyuttaṁ paṭhamaṁ.


title_pli: Saṁyutta Nikāya 45.19 2. Vihāravagga

pli: Saṁyutta Nikāya 45.19


pli: 2. Vihāravagga


pli: Dutiyakukkuṭārāmasutta


pli: Pāṭaliputtanidānaṁ.


pli: “‘Brahmacariyaṁ, brahmacariyan’ti, āvuso ānanda, vuccati.


pli: Katamaṁ nu kho, āvuso, brahmacariyaṁ, katamaṁ brahmacariyapariyosānan”ti?


pli: “Sādhu sādhu, āvuso bhadda.


pli: Bhaddako kho te, āvuso bhadda, ummaṅgo, bhaddakaṁ paṭibhānaṁ, kalyāṇī paripucchā.


pli: Evañhi tvaṁ, āvuso bhadda, pucchasi:


pli: ‘brahmacariyaṁ, brahmacariyanti, āvuso ānanda, vuccati.


pli: Katamaṁ nu kho, āvuso, brahmacariyaṁ, katamaṁ brahmacariyapariyosānan’”ti?


pli: “Evamāvuso”ti.


pli: “Ayameva kho, āvuso, ariyo aṭṭhaṅgiko maggo brahmacariyaṁ, seyyathidaṁ—


pli: sammādiṭṭhi …pe… sammāsamādhi.


pli: Yo kho, āvuso, rāgakkhayo dosakkhayo mohakkhayo—


pli: idaṁ brahmacariyapariyosānan”ti.


pli: Navamaṁ.


title_pli: Saṁyutta Nikāya 45.2 1. Avijjāvagga

pli: Saṁyutta Nikāya 45.2


pli: 1. Avijjāvagga


pli: Upaḍḍhasutta


pli: Evaṁ me sutaṁ—


pli: ekaṁ samayaṁ bhagavā sakyesu viharati nagarakaṁ nāma sakyānaṁ nigamo.


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “upaḍḍhamidaṁ, bhante, brahmacariyaṁ, yadidaṁ—kalyāṇamittatā kalyāṇasahāyatā kalyāṇasampavaṅkatā”ti.


pli: “Mā hevaṁ, ānanda, mā hevaṁ, ānanda.


pli: Sakalamevidaṁ, ānanda, brahmacariyaṁ, yadidaṁ—kalyāṇamittatā kalyāṇasahāyatā kalyāṇasampavaṅkatā.


pli: Kalyāṇamittassetaṁ, ānanda, bhikkhuno pāṭikaṅkhaṁ kalyāṇasahāyassa kalyāṇasampavaṅkassa—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañcānanda, bhikkhu kalyāṇamitto kalyāṇasahāyo kalyāṇasampavaṅko ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idhānanda, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ;


pli: sammāsaṅkappaṁ bhāveti vivekanissitaṁ …pe…


pli: sammāvācaṁ bhāveti …pe…


pli: sammākammantaṁ bhāveti …pe…


pli: sammāājīvaṁ bhāveti …pe…


pli: sammāvāyāmaṁ bhāveti …pe…


pli: sammāsatiṁ bhāveti …pe…


pli: sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, ānanda, bhikkhu kalyāṇamitto kalyāṇasahāyo kalyāṇasampavaṅko ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti.


pli: Tadamināpetaṁ, ānanda, pariyāyena veditabbaṁ yathā sakalamevidaṁ brahmacariyaṁ, yadidaṁ—kalyāṇamittatā kalyāṇasahāyatā kalyāṇasampavaṅkatā.


pli: Mamañhi, ānanda, kalyāṇamittaṁ āgamma jātidhammā sattā jātiyā parimuccanti; jarādhammā sattā jarāya parimuccanti; maraṇadhammā sattā maraṇena parimuccanti; sokaparidevadukkhadomanassupāyāsadhammā sattā sokaparidevadukkhadomanassupāyāsehi parimuccanti.


pli: Iminā kho etaṁ, ānanda, pariyāyena veditabbaṁ yathā sakalamevidaṁ brahmacariyaṁ, yadidaṁ—kalyāṇamittatā kalyāṇasahāyatā kalyāṇasampavaṅkatā”ti.


pli: Dutiyaṁ.


title_pli: Saṁyutta Nikāya 45.20 2. Vihāravagga

pli: Saṁyutta Nikāya 45.20


pli: 2. Vihāravagga


pli: Tatiyakukkuṭārāmasutta


pli: Pāṭaliputtanidānaṁ.


pli: “‘Brahmacariyaṁ, brahmacariyan’ti, āvuso ānanda, vuccati.


pli: Katamaṁ nu kho, āvuso, brahmacariyaṁ, katamo brahmacārī, katamaṁ brahmacariyapariyosānan”ti?


pli: “Sādhu sādhu, āvuso bhadda.


pli: Bhaddako kho te, āvuso bhadda, ummaṅgo, bhaddakaṁ paṭibhānaṁ, kalyāṇī paripucchā.


pli: Evañhi tvaṁ, āvuso bhadda, pucchasi:


pli: ‘brahmacariyaṁ, brahmacariyanti, āvuso ānanda, vuccati.


pli: Katamaṁ nu kho, āvuso, brahmacariyaṁ, katamo brahmacārī, katamaṁ brahmacariyapariyosānan’”ti?


pli: “Evamāvuso”ti.


pli: “Ayameva kho, āvuso, ariyo aṭṭhaṅgiko maggo brahmacariyaṁ, seyyathidaṁ—


pli: sammādiṭṭhi …pe… sammāsamādhi.


pli: Yo kho, āvuso, iminā ariyena aṭṭhaṅgikena maggena samannāgato—


pli: ayaṁ vuccati brahmacārī.


pli: Yo kho, āvuso, rāgakkhayo dosakkhayo mohakkhayo—


pli: idaṁ brahmacariyapariyosānan”ti.


pli: Dasamaṁ.


pli: Tīṇi suttantāni ekanidānāni.


pli: Vihāravaggo dutiyo.


pli: Tassuddānaṁ


pli: Dve vihārā ca sekkho ca,


pli: uppādā apare duve;


pli: Parisuddhena dve vuttā,


pli: kukkuṭārāmena tayoti.


title_pli: Saṁyutta Nikāya 45.21 3. Micchattavagga

pli: Saṁyutta Nikāya 45.21


pli: 3. Micchattavagga


pli: Micchattasutta


pli: Sāvatthinidānaṁ.


pli: “Micchattañca vo, bhikkhave, desessāmi, sammattañca.


pli: Taṁ suṇātha.


pli: Katamañca, bhikkhave, micchattaṁ?


pli: Idaṁ vuccati, bhikkhave, micchattaṁ.


pli: Katamañca, bhikkhave, sammattaṁ?


pli: Idaṁ vuccati, bhikkhave, sammattan”ti.


pli: Paṭhamaṁ.


title_pli: Saṁyutta Nikāya 45.22 3. Micchattavagga

pli: Saṁyutta Nikāya 45.22


pli: Akusaladhammasutta


pli: “Akusale ca kho, bhikkhave, dhamme desessāmi, kusale ca dhamme.


pli: Katame ca, bhikkhave, akusalā dhammā?


pli: Ime vuccanti, bhikkhave, akusalā dhammā.


pli: Katame ca, bhikkhave, kusalā dhammā?


pli: Ime vuccanti, bhikkhave, kusalā dhammā”ti.


pli: Dutiyaṁ.


title_pli: Saṁyutta Nikāya 45.23 3. Micchattavagga

pli: Saṁyutta Nikāya 45.23


pli: 3. Micchattavagga


pli: Paṭhamapaṭipadāsutta


pli: Sāvatthinidānaṁ.


pli: “Micchāpaṭipadañca vo, bhikkhave, desessāmi, sammāpaṭipadañca.


pli: Taṁ suṇātha.


pli: Katamā ca, bhikkhave, micchāpaṭipadā?


pli: Ayaṁ vuccati, bhikkhave, micchāpaṭipadā.


pli: Katamā ca, bhikkhave, sammāpaṭipadā?


pli: Ayaṁ vuccati, bhikkhave, sammāpaṭipadā”ti.


pli: Tatiyaṁ.


title_pli: Saṁyutta Nikāya 45.24 3. Micchattavagga

pli: Saṁyutta Nikāya 45.24


pli: Dutiyapaṭipadāsutta


pli: “Gihino vāhaṁ, bhikkhave, pabbajitassa vā micchāpaṭipadaṁ na vaṇṇemi.


pli: Gihi vā, bhikkhave, pabbajito vā micchāpaṭipanno micchāpaṭipattādhikaraṇahetu nārādhako hoti ñāyaṁ dhammaṁ kusalaṁ.


pli: Gihino vāhaṁ, bhikkhave, pabbajitassa vā micchāpaṭipadaṁ na vaṇṇemi.


pli: Gihino vāhaṁ, bhikkhave, pabbajitassa vā sammāpaṭipadaṁ vaṇṇemi.


pli: Gihi vā, bhikkhave, pabbajito vā sammāpaṭipanno sammāpaṭipattādhikaraṇahetu ārādhako hoti ñāyaṁ dhammaṁ kusalaṁ.


pli: Ayaṁ vuccati, bhikkhave, sammāpaṭipadā.


pli: Gihi vā, bhikkhave, pabbajito vā sammāpaṭipanno sammāpaṭipattādhikaraṇahetu ārādhako hoti ñāyaṁ dhammaṁ kusalan”ti.


pli: Catutthaṁ.


title_pli: Saṁyutta Nikāya 45.25 3. Micchattavagga

pli: Saṁyutta Nikāya 45.25


pli: 3. Micchattavagga


pli: Paṭhamaasappurisasutta


pli: Sāvatthinidānaṁ.


pli: “Asappurisañca vo, bhikkhave, desessāmi, sappurisañca.


pli: Taṁ suṇātha.


pli: Katamo ca, bhikkhave, asappuriso?


pli: Idha, bhikkhave, ekacco micchādiṭṭhiko hoti, micchāsaṅkappo, micchāvāco, micchākammanto, micchāājīvo, micchāvāyāmo, micchāsati, micchāsamādhi—


pli: ayaṁ vuccati, bhikkhave, asappuriso.


pli: Katamo ca, bhikkhave, sappuriso?


pli: Idha, bhikkhave, ekacco sammādiṭṭhiko hoti, sammāsaṅkappo, sammāvāco, sammākammanto, sammāājīvo, sammāvāyāmo, sammāsati, sammāsamādhi—


pli: ayaṁ vuccati, bhikkhave, sappuriso”ti.


pli: Pañcamaṁ.


title_pli: Saṁyutta Nikāya 45.26 3. Micchattavagga

pli: Saṁyutta Nikāya 45.26


pli: Dutiyaasappurisasutta


pli: “Asappurisañca vo, bhikkhave, desessāmi, asappurisena asappurisatarañca.


pli: Sappurisañca vo, bhikkhave, desessāmi sappurisena sappurisatarañca.


pli: Idha, bhikkhave, ekacco micchādiṭṭhiko hoti …pe… micchāsamādhi—


pli: Katamo ca, bhikkhave, asappurisena asappurisataro?


pli: Idha, bhikkhave, ekacco micchādiṭṭhiko hoti …pe… micchāsamādhi, micchāñāṇī, micchāvimutti—


pli: ayaṁ vuccati, bhikkhave, asappurisena asappurisataro.


pli: Idha, bhikkhave, ekacco sammādiṭṭhiko hoti …pe… sammāsamādhi—


pli: ayaṁ vuccati, bhikkhave, sappuriso.


pli: Katamo ca, bhikkhave, sappurisena sappurisataro?


pli: Idha, bhikkhave, ekacco sammādiṭṭhiko hoti …pe… sammāsamādhi, sammāñāṇī, sammāvimutti—


pli: ayaṁ vuccati, bhikkhave, sappurisena sappurisataro”ti.


pli: Chaṭṭhaṁ.


title_pli: Saṁyutta Nikāya 45.27 3. Micchattavagga

pli: Saṁyutta Nikāya 45.27


pli: 3. Micchattavagga


pli: Kumbhasutta


pli: Sāvatthinidānaṁ.


pli: “Seyyathāpi, bhikkhave, kumbho anādhāro suppavattiyo hoti, sādhāro duppavattiyo hoti;


pli: evameva kho, bhikkhave, cittaṁ anādhāraṁ suppavattiyaṁ hoti, sādhāraṁ duppavattiyaṁ hoti.


pli: Ko ca, bhikkhave, cittassa ādhāro?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: Ayaṁ cittassa ādhāro.


pli: Seyyathāpi, bhikkhave, kumbho anādhāro suppavattiyo hoti, sādhāro duppavattiyo hoti;


pli: evameva kho, bhikkhave, cittaṁ anādhāraṁ suppavattiyaṁ hoti, sādhāraṁ duppavattiyaṁ hotī”ti.


pli: Sattamaṁ.


title_pli: Saṁyutta Nikāya 45.28 3. Micchattavagga

pli: Saṁyutta Nikāya 45.28


pli: Samādhisutta


pli: “Ariyaṁ vo, bhikkhave, sammāsamādhiṁ desessāmi saupanisaṁ saparikkhāraṁ.


pli: Taṁ suṇātha.


pli: Katamo ca, bhikkhave, ariyo sammāsamādhi saupaniso saparikkhāro?


pli: Seyyathidaṁ—sammādiṭṭhi …pe… sammāsati.


pli: Yā kho, bhikkhave, imehi sattahaṅgehi cittassa ekaggatā saparikkhāratā—


pli: ayaṁ vuccati, bhikkhave, ariyo sammāsamādhi saupaniso itipi saparikkhāro itipī”ti.


pli: Aṭṭhamaṁ.


title_pli: Saṁyutta Nikāya 45.29 3. Micchattavagga

pli: Saṁyutta Nikāya 45.29


pli: 3. Micchattavagga


pli: Vedanāsutta


pli: Sāvatthinidānaṁ.


pli: “Tisso imā, bhikkhave, vedanā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā—


pli: imā kho, bhikkhave, tisso vedanā.


pli: Imāsaṁ kho, bhikkhave, tissannaṁ vedanānaṁ pariññāya ariyo aṭṭhaṅgiko maggo bhāvetabbo.


pli: Katamo ariyo aṭṭhaṅgiko maggo?


pli: Imāsaṁ kho, bhikkhave, tissannaṁ vedanānaṁ pariññāya ariyo aṭṭhaṅgiko maggo bhāvetabbo”ti.


pli: Navamaṁ.


title_pli: Saṁyutta Nikāya 45.3 1. Avijjāvagga

pli: Saṁyutta Nikāya 45.3


pli: 1. Avijjāvagga


pli: Sāriputtasutta


pli: Atha kho āyasmā sāriputto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā sāriputto bhagavantaṁ etadavoca:


pli: “sakalamidaṁ, bhante, brahmacariyaṁ, yadidaṁ—kalyāṇamittatā kalyāṇasahāyatā kalyāṇasampavaṅkatā”ti.


pli: “Sādhu sādhu, sāriputta.


pli: Sakalamidaṁ, sāriputta, brahmacariyaṁ, yadidaṁ—kalyāṇamittatā kalyāṇasahāyatā kalyāṇasampavaṅkatā.


pli: Kalyāṇamittassetaṁ, sāriputta, bhikkhuno pāṭikaṅkhaṁ kalyāṇasahāyassa kalyāṇasampavaṅkassa—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, sāriputta, bhikkhu kalyāṇamitto kalyāṇasahāyo kalyāṇasampavaṅko ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, sāriputta, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, sāriputta, bhikkhu kalyāṇamitto kalyāṇasahāyo kalyāṇasampavaṅko ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti.


pli: Tadamināpetaṁ, sāriputta, pariyāyena veditabbaṁ yathā sakalamidaṁ brahmacariyaṁ, yadidaṁ—kalyāṇamittatā kalyāṇasahāyatā kalyāṇasampavaṅkatā.


pli: Mamañhi, sāriputta, kalyāṇamittaṁ āgamma jātidhammā sattā jātiyā parimuccanti; jarādhammā sattā jarāya parimuccanti; maraṇadhammā sattā maraṇena parimuccanti; sokaparidevadukkhadomanassupāyāsadhammā sattā sokaparidevadukkhadomanassupāyāsehi parimuccanti.


pli: Iminā kho etaṁ, sāriputta, pariyāyena veditabbaṁ yathā sakalamidaṁ brahmacariyaṁ, yadidaṁ—kalyāṇamittatā kalyāṇasahāyatā kalyāṇasampavaṅkatā”ti.


pli: Tatiyaṁ.


title_pli: Saṁyutta Nikāya 45.30 3. Micchattavagga

pli: Saṁyutta Nikāya 45.30


pli: 3. Micchattavagga


pli: Uttiyasutta


pli: Sāvatthinidānaṁ.


pli: Atha kho āyasmā uttiyo yena bhagavā tenupasaṅkami …pe… ekamantaṁ nisinno kho āyasmā uttiyo bhagavantaṁ etadavoca:


pli: “idha mayhaṁ, bhante, rahogatassa paṭisallīnassa evaṁ cetaso parivitakko udapādi:


pli: ‘pañca kāmaguṇā vuttā bhagavatā.


pli: Katame nu kho pañca kāmaguṇā vuttā bhagavatā’”ti?


pli: “Sādhu sādhu, uttiya.


pli: Pañcime kho, uttiya, kāmaguṇā vuttā mayā.


pli: Katame pañca?


pli: Cakkhuviññeyyā rūpā iṭṭhā kantā manāpā piyarūpā kāmūpasaṁhitā rajanīyā,


pli: sotaviññeyyā saddā …pe…


pli: ghānaviññeyyā gandhā …pe…


pli: jivhāviññeyyā rasā …pe…


pli: kāyaviññeyyā phoṭṭhabbā iṭṭhā kantā manāpā piyarūpā kāmūpasaṁhitā rajanīyā—


pli: ime kho, uttiya, pañca kāmaguṇā vuttā mayā.


pli: Imesaṁ kho, uttiya, pañcannaṁ kāmaguṇānaṁ pahānāya ariyo aṭṭhaṅgiko maggo bhāvetabbo.


pli: Katamo ariyo aṭṭhaṅgiko maggo?


pli: Imesaṁ kho, uttiya, pañcannaṁ kāmaguṇānaṁ pahānāya ayaṁ ariyo aṭṭhaṅgiko maggo bhāvetabbo”ti.


pli: Dasamaṁ.


pli: Micchattavaggo tatiyo.


pli: Tassuddānaṁ


pli: Micchattaṁ akusalaṁ dhammaṁ,


pli: Duve paṭipadāpi ca;


pli: Asappurisena dve kumbho,


pli: Samādhi vedanuttiyenāti.


title_pli: Saṁyutta Nikāya 45.31 4. Paṭipattivagga

pli: Saṁyutta Nikāya 45.31


pli: 4. Paṭipattivagga


pli: Paṭhamapaṭipattisutta


pli: Sāvatthinidānaṁ.


pli: “Micchāpaṭipattiñca vo, bhikkhave, desessāmi, sammāpaṭipattiñca.


pli: Taṁ suṇātha.


pli: Katamā ca, bhikkhave, micchāpaṭipatti?


pli: Ayaṁ vuccati, bhikkhave, micchāpaṭipatti.


pli: Katamā ca, bhikkhave, sammāpaṭipatti?


pli: Ayaṁ vuccati, bhikkhave, sammāpaṭipattī”ti.


pli: Paṭhamaṁ.


title_pli: Saṁyutta Nikāya 45.32 4. Paṭipattivagga

pli: Saṁyutta Nikāya 45.32


pli: Dutiyapaṭipattisutta


pli: “Micchāpaṭipannañca vo, bhikkhave, desessāmi, sammāpaṭipannañca.


pli: Katamo ca, bhikkhave, micchāpaṭipanno?


pli: Idha, bhikkhave, ekacco micchādiṭṭhiko hoti …pe… micchāsamādhi—


pli: ayaṁ vuccati, bhikkhave, micchāpaṭipanno.


pli: Katamo ca, bhikkhave, sammāpaṭipanno?


pli: Idha, bhikkhave, ekacco sammādiṭṭhiko hoti …pe… sammāsamādhi—


pli: ayaṁ vuccati, bhikkhave, sammāpaṭipanno”ti.


pli: Dutiyaṁ.


title_pli: Saṁyutta Nikāya 45.33 4. Paṭipattivagga

pli: Saṁyutta Nikāya 45.33


pli: 4. Paṭipattivagga


pli: Viraddhasutta


pli: Sāvatthinidānaṁ.


pli: “Yesaṁ kesañci, bhikkhave, ariyo aṭṭhaṅgiko maggo viraddho, viraddho tesaṁ ariyo aṭṭhaṅgiko maggo sammā dukkhakkhayagāmī.


pli: Yesaṁ kesañci, bhikkhave, ariyo aṭṭhaṅgiko maggo āraddho, āraddho tesaṁ ariyo aṭṭhaṅgiko maggo sammā dukkhakkhayagāmī.


pli: Katamo ca, bhikkhave, ariyo aṭṭhaṅgiko maggo?


pli: Yesaṁ kesañci, bhikkhave, ayaṁ ariyo aṭṭhaṅgiko maggo viraddho, viraddho tesaṁ ariyo aṭṭhaṅgiko maggo sammā dukkhakkhayagāmī.


pli: Yesaṁ kesañci, bhikkhave, ayaṁ ariyo aṭṭhaṅgiko maggo āraddho, āraddho tesaṁ ariyo aṭṭhaṅgiko maggo sammā dukkhakkhayagāmī”ti.


pli: Tatiyaṁ.


title_pli: Saṁyutta Nikāya 45.34 4. Paṭipattivagga

pli: Saṁyutta Nikāya 45.34


pli: Pāraṅgamasutta


pli: “Aṭṭhime, bhikkhave, dhammā bhāvitā bahulīkatā apārā pāraṁ gamanāya saṁvattanti.


pli: Katame aṭṭha?


pli: Ime kho, bhikkhave, aṭṭha dhammā bhāvitā bahulīkatā apārā pāraṁ gamanāya saṁvattantī”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Appakā te manussesu,


pli: ye janā pāragāmino;


pli: Athāyaṁ itarā pajā,


pli: tīramevānudhāvati.


pli: Ye ca kho sammadakkhāte,


pli: dhamme dhammānuvattino;


pli: Te janā pāramessanti,


pli: maccudheyyaṁ suduttaraṁ.


pli: Kaṇhaṁ dhammaṁ vippahāya,


pli: sukkaṁ bhāvetha paṇḍito;


pli: Okā anokamāgamma,


pli: viveke yattha dūramaṁ.


pli: Tatrābhiratimiccheyya,


pli: hitvā kāme akiñcano;


pli: Pariyodapeyya attānaṁ,


pli: cittaklesehi paṇḍito.


pli: Yesaṁ sambodhiyaṅgesu,


pli: sammā cittaṁ subhāvitaṁ;


pli: Ādānapaṭinissagge,


pli: anupādāya ye ratā;


pli: Khīṇāsavā jutimanto,


pli: te loke parinibbutā”ti.


pli: Catutthaṁ.


title_pli: Saṁyutta Nikāya 45.35 4. Paṭipattivagga

pli: Saṁyutta Nikāya 45.35


pli: 4. Paṭipattivagga


pli: Paṭhamasāmaññasutta


pli: Sāvatthinidānaṁ.


pli: “Sāmaññañca vo, bhikkhave, desessāmi, sāmaññaphalāni ca.


pli: Taṁ suṇātha.


pli: Katamañca, bhikkhave, sāmaññaṁ?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: Idaṁ vuccati, bhikkhave, sāmaññaṁ.


pli: Katamāni ca, bhikkhave, sāmaññaphalāni?


pli: Sotāpattiphalaṁ, sakadāgāmiphalaṁ, anāgāmiphalaṁ, arahattaphalaṁ—


pli: imāni vuccanti, bhikkhave, sāmaññaphalānī”ti.


pli: Pañcamaṁ.


title_pli: Saṁyutta Nikāya 45.36 4. Paṭipattivagga

pli: Saṁyutta Nikāya 45.36


pli: Dutiyasāmaññasutta


pli: “Sāmaññañca vo, bhikkhave, desessāmi, sāmaññatthañca.


pli: Katamañca kho, bhikkhave, sāmaññaṁ?


pli: Katamo ca, bhikkhave, sāmaññattho?


pli: Yo kho, bhikkhave, rāgakkhayo dosakkhayo mohakkhayo—


pli: ayaṁ vuccati, bhikkhave, sāmaññattho”ti.


pli: Chaṭṭhaṁ.


title_pli: Saṁyutta Nikāya 45.37 4. Paṭipattivagga

pli: Saṁyutta Nikāya 45.37


pli: 4. Paṭipattivagga


pli: Paṭhamabrahmaññasutta


pli: Sāvatthinidānaṁ.


pli: “Brahmaññañca vo, bhikkhave, desessāmi, brahmaññaphalāni ca.


pli: Taṁ suṇātha.


pli: Katamañca kho, bhikkhave, brahmaññaṁ?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: Idaṁ vuccati, bhikkhave, brahmaññaṁ.


pli: Katamāni ca, bhikkhave, brahmaññaphalāni?


pli: Sotāpattiphalaṁ, sakadāgāmiphalaṁ, anāgāmiphalaṁ, arahattaphalaṁ—


pli: imāni vuccanti, bhikkhave, brahmaññaphalānī”ti.


pli: Sattamaṁ.


title_pli: Saṁyutta Nikāya 45.38 4. Paṭipattivagga

pli: Saṁyutta Nikāya 45.38


pli: Dutiyabrahmaññasutta


pli: “Brahmaññañca vo, bhikkhave, desessāmi, brahmaññatthañca.


pli: Katamañca, bhikkhave, brahmaññaṁ?


pli: Katamo ca, bhikkhave, brahmaññattho?


pli: Yo kho, bhikkhave, rāgakkhayo dosakkhayo mohakkhayo—


pli: ayaṁ vuccati, bhikkhave, brahmaññattho”ti.


pli: Aṭṭhamaṁ.


title_pli: Saṁyutta Nikāya 45.39 4. Paṭipattivagga

pli: Saṁyutta Nikāya 45.39


pli: 4. Paṭipattivagga


pli: Paṭhamabrahmacariyasutta


pli: Sāvatthinidānaṁ.


pli: “Brahmacariyañca vo, bhikkhave, desessāmi, brahmacariyaphalāni ca.


pli: Taṁ suṇātha.


pli: Katamañca, bhikkhave, brahmacariyaṁ?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: Idaṁ vuccati, bhikkhave, brahmacariyaṁ.


pli: Katamāni ca, bhikkhave, brahmacariyaphalāni?


pli: Sotāpattiphalaṁ, sakadāgāmiphalaṁ, anāgāmiphalaṁ, arahattaphalaṁ—


pli: imāni vuccanti, bhikkhave, brahmacariyaphalānī”ti.


pli: Navamaṁ.


title_pli: Saṁyutta Nikāya 45.4 1. Avijjāvagga

pli: Saṁyutta Nikāya 45.4


pli: 1. Avijjāvagga


pli: Jāṇussoṇibrāhmaṇasutta


pli: Atha kho āyasmā ānando pubbaṇhasamayaṁ nivāsetvā pattacīvaramādāya sāvatthiṁ piṇḍāya pāvisi.


pli: Addasā kho āyasmā ānando jāṇussoṇiṁ brāhmaṇaṁ sabbasetena vaḷavābhirathena sāvatthiyā niyyāyantaṁ.


pli: Setā sudaṁ assā yuttā honti setālaṅkārā, seto ratho, setaparivāro, setā rasmiyo, setā patodalaṭṭhi, setaṁ chattaṁ, setaṁ uṇhīsaṁ, setāni vatthāni, setā upāhanā, setāya sudaṁ vālabījaniyā bījīyati.


pli: Tamenaṁ jano disvā evamāha:


pli: “brahmaṁ vata, bho, yānaṁ.


pli: Brahmayānarūpaṁ vata, bho”ti.


pli: Atha kho āyasmā ānando sāvatthiyaṁ piṇḍāya caritvā pacchābhattaṁ piṇḍapātapaṭikkanto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “Idhāhaṁ, bhante, pubbaṇhasamayaṁ nivāsetvā pattacīvaramādāya sāvatthiṁ piṇḍāya pāvisiṁ.


pli: Addasaṁ khvāhaṁ, bhante, jāṇussoṇiṁ brāhmaṇaṁ sabbasetena vaḷavābhirathena sāvatthiyā niyyāyantaṁ.


pli: ‘brahmaṁ vata, bho, yānaṁ.


pli: Brahmayānarūpaṁ vata, bho’ti.


pli: Sakkā nu kho, bhante, imasmiṁ dhammavinaye brahmayānaṁ paññāpetun”ti?


pli: “Sakkā, ānandā”ti bhagavā avoca:


pli: “imasseva kho etaṁ, ānanda, ariyassa aṭṭhaṅgikassa maggassa adhivacanaṁ:


pli: ‘brahmayānaṁ’ itipi, ‘dhammayānaṁ’ itipi, ‘anuttaro saṅgāmavijayo’ itipīti.


pli: Sammādiṭṭhi, ānanda, bhāvitā bahulīkatā rāgavinayapariyosānā hoti, dosavinayapariyosānā hoti, mohavinayapariyosānā hoti.


pli: Sammāsaṅkappo, ānanda, bhāvito bahulīkato rāgavinayapariyosāno hoti, dosavinayapariyosāno hoti, mohavinayapariyosāno hoti.


pli: Sammāvācā, ānanda, bhāvitā bahulīkatā rāgavinayapariyosānā hoti, dosa …pe… mohavinayapariyosānā hoti.


pli: Sammākammanto, ānanda, bhāvito bahulīkato rāgavinayapariyosāno hoti, dosa …pe… mohavinayapariyosāno hoti.


pli: Sammāājīvo, ānanda, bhāvito bahulīkato rāgavinayapariyosāno hoti, dosa …pe… mohavinayapariyosāno hoti.


pli: Sammāvāyāmo, ānanda, bhāvito bahulīkato rāgavinayapariyosāno hoti, dosa …pe… mohavinayapariyosāno hoti.


pli: Sammāsati, ānanda, bhāvitā bahulīkatā rāgavinayapariyosānā hoti, dosa …pe… mohavinayapariyosānā hoti.


pli: Sammāsamādhi, ānanda, bhāvito bahulīkato rāgavinayapariyosāno hoti, dosa …pe… mohavinayapariyosāno hoti.


pli: Iminā kho etaṁ, ānanda, pariyāyena veditabbaṁ yathā imassevetaṁ ariyassa aṭṭhaṅgikassa maggassa adhivacanaṁ:


pli: ‘brahmayānaṁ’ itipi, ‘dhammayānaṁ’ itipi, ‘anuttaro saṅgāmavijayo’ itipī”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Yassa saddhā ca paññā ca,


pli: Dhammā yuttā sadā dhuraṁ;


pli: Hirī īsā mano yottaṁ,


pli: Sati ārakkhasārathi.


pli: Ratho sīlaparikkhāro,


pli: jhānakkho cakkavīriyo;


pli: Upekkhā dhurasamādhi,


pli: anicchā parivāraṇaṁ.


pli: Abyāpādo avihiṁsā,


pli: viveko yassa āvudhaṁ;


pli: Titikkhā cammasannāho,


pli: yogakkhemāya vattati.


pli: Etadattani sambhūtaṁ,


pli: brahmayānaṁ anuttaraṁ;


pli: Niyyanti dhīrā lokamhā,


pli: aññadatthu jayaṁ jayan”ti.


pli: Catutthaṁ.


title_pli: Saṁyutta Nikāya 45.40 4. Paṭipattivagga

pli: Saṁyutta Nikāya 45.40


pli: 4. Paṭipattivagga


pli: Dutiyabrahmacariyasutta


pli: Sāvatthinidānaṁ.


pli: “Brahmacariyañca vo, bhikkhave, desessāmi, brahmacariyatthañca.


pli: Taṁ suṇātha.


pli: Katamañca, bhikkhave, brahmacariyaṁ?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: Idaṁ vuccati, bhikkhave, brahmacariyaṁ.


pli: Katamo ca, bhikkhave, brahmacariyattho?


pli: Yo kho, bhikkhave, rāgakkhayo dosakkhayo mohakkhayo—


pli: ayaṁ vuccati, bhikkhave, brahmacariyattho”ti.


pli: Dasamaṁ.


pli: Paṭipattivaggo catuttho.


pli: Tassuddānaṁ


pli: Paṭipatti paṭipanno ca,


pli: viraddhañca pāraṅgamā;


pli: Sāmaññena ca dve vuttā,


pli: brahmaññā apare duve;


pli: Brahmacariyena dve vuttā,


pli: vaggo tena pavuccatīti.


title_pli: Saṁyutta Nikāya 45.41 5. Aññatitthiyapeyyālavagga

pli: Saṁyutta Nikāya 45.41


pli: 5. Aññatitthiyapeyyālavagga


pli: Rāgavirāgasutta


pli: Sāvatthinidānaṁ.


pli: “Sace vo, bhikkhave, aññatitthiyā paribbājakā evaṁ puccheyyuṁ:


pli: ‘kimatthiyaṁ, āvuso, samaṇe gotame brahmacariyaṁ vussatī’ti, evaṁ puṭṭhā tumhe, bhikkhave, tesaṁ aññatitthiyānaṁ paribbājakānaṁ evaṁ byākareyyātha:


pli: ‘rāgavirāgatthaṁ kho, āvuso, bhagavati brahmacariyaṁ vussatī’ti.


pli: Sace pana vo, bhikkhave, aññatitthiyā paribbājakā evaṁ puccheyyuṁ:


pli: ‘atthi panāvuso, maggo, atthi paṭipadā rāgavirāgāyā’ti, evaṁ puṭṭhā tumhe, bhikkhave, tesaṁ aññatitthiyānaṁ paribbājakānaṁ evaṁ byākareyyātha:


pli: ‘atthi kho, āvuso, maggo, atthi paṭipadā rāgavirāgāyā’ti.


pli: Katamo ca, bhikkhave, maggo, katamā ca paṭipadā rāgavirāgāya?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: Ayaṁ, bhikkhave, maggo, ayaṁ paṭipadā rāgavirāgāyāti.


pli: Evaṁ puṭṭhā tumhe, bhikkhave, tesaṁ aññatitthiyānaṁ paribbājakānaṁ evaṁ byākareyyāthā”ti.


pli: Paṭhamaṁ.


title_pli: Saṁyutta Nikāya 45.42–47 5. Aññatitthiyapeyyālavagga

pli: Saṁyutta Nikāya 45.42–47


pli: Saṁyojanappahānādisuttachakka


pli: ‘saṁyojanappahānatthaṁ kho, āvuso, bhagavati brahmacariyaṁ vussatī’ti …pe…


pli: ‘anusayasamugghātanatthaṁ kho, āvuso, bhagavati brahmacariyaṁ vussatī’ti …pe…


pli: ‘addhānapariññatthaṁ kho, āvuso, bhagavati brahmacariyaṁ vussatī’ti …pe…


pli: ‘āsavānaṁ khayatthaṁ kho, āvuso, bhagavati brahmacariyaṁ vussatī’ti …pe…


pli: ‘vijjāvimuttiphalasacchikiriyatthaṁ kho, āvuso, bhagavati brahmacariyaṁ vussatī’ti …pe…


pli: ‘ñāṇadassanatthaṁ kho, āvuso, bhagavati brahmacariyaṁ vussatī’ti …pe….


pli: Sattamaṁ.


title_pli: Saṁyutta Nikāya 45.48 5. Aññatitthiyapeyyālavagga

pli: Saṁyutta Nikāya 45.48


pli: 5. Aññatitthiyapeyyālavagga


pli: Anupādāparinibbānasutta


pli: Sāvatthinidānaṁ.


pli: “Sace vo, bhikkhave, aññatitthiyā paribbājakā evaṁ puccheyyuṁ:


pli: ‘kimatthiyaṁ, āvuso, samaṇe gotame brahmacariyaṁ vussatī’ti, evaṁ puṭṭhā tumhe, bhikkhave, tesaṁ aññatitthiyānaṁ paribbājakānaṁ evaṁ byākareyyātha:


pli: ‘anupādāparinibbānatthaṁ kho, āvuso, bhagavati brahmacariyaṁ vussatī’ti.


pli: Sace pana vo, bhikkhave, aññatitthiyā paribbājakā evaṁ puccheyyuṁ:


pli: ‘atthi panāvuso, maggo, atthi paṭipadā anupādāparinibbānāyā’ti, evaṁ puṭṭhā tumhe, bhikkhave, tesaṁ aññatitthiyānaṁ paribbājakānaṁ evaṁ byākareyyātha:


pli: ‘atthi kho, āvuso, maggo, atthi paṭipadā anupādāparinibbānāyā’ti.


pli: Katamo ca, bhikkhave, maggo, katamā ca paṭipadā anupādāparinibbānāya?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: Ayaṁ, bhikkhave, maggo, ayaṁ paṭipadā anupādāparinibbānāyāti.


pli: Evaṁ puṭṭhā tumhe, bhikkhave, tesaṁ aññatitthiyānaṁ paribbājakānaṁ evaṁ byākareyyāthā”ti.


pli: Aṭṭhamaṁ.


pli: Aññatitthiyapeyyālaṁ.


pli: Tassuddānaṁ


pli: Virāgasaṁyojanaṁ anusayaṁ,


pli: Addhānaṁ āsavā khayā;


pli: Vijjāvimuttiñāṇañca,


pli: Anupādāya aṭṭhamī.


title_pli: Saṁyutta Nikāya 45.49 6. Sūriyapeyyālavagga

pli: Saṁyutta Nikāya 45.49


pli: 6. Sūriyapeyyālavagga


pli: Kalyāṇamittasutta


pli: Sāvatthinidānaṁ.


pli: “Sūriyassa, bhikkhave, udayato etaṁ pubbaṅgamaṁ etaṁ pubbanimittaṁ, yadidaṁ—aruṇuggaṁ;


pli: evameva kho, bhikkhave, bhikkhuno ariyassa aṭṭhaṅgikassa maggassa uppādāya etaṁ pubbaṅgamaṁ etaṁ pubbanimittaṁ, yadidaṁ—kalyāṇamittatā.


pli: Kalyāṇamittassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu kalyāṇamitto ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, bhikkhave, bhikkhu kalyāṇamitto ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: Paṭhamaṁ.


title_pli: Saṁyutta Nikāya 45.5 1. Avijjāvagga

pli: Saṁyutta Nikāya 45.5


pli: 1. Avijjāvagga


pli: Kimatthiyasutta


pli: Atha kho sambahulā bhikkhū yena bhagavā tenupasaṅkamiṁsu …pe… ekamantaṁ nisīdiṁsu. Ekamantaṁ nisinnā kho te bhikkhū bhagavantaṁ etadavocuṁ:


pli: “Idha no, bhante, aññatitthiyā paribbājakā amhe evaṁ pucchanti:


pli: ‘kimatthiyaṁ, āvuso, samaṇe gotame brahmacariyaṁ vussatī’ti?


pli: Evaṁ puṭṭhā mayaṁ, bhante, tesaṁ aññatitthiyānaṁ paribbājakānaṁ evaṁ byākaroma:


pli: ‘dukkhassa kho, āvuso, pariññatthaṁ bhagavati brahmacariyaṁ vussatī’ti.


pli: Kacci mayaṁ, bhante, evaṁ puṭṭhā evaṁ byākaramānā vuttavādino ceva bhagavato homa, na ca bhagavantaṁ abhūtena abbhācikkhāma, dhammassa cānudhammaṁ byākaroma, na ca koci sahadhammiko vādānuvādo gārayhaṁ ṭhānaṁ āgacchatī”ti?


pli: “Taggha tumhe, bhikkhave, evaṁ puṭṭhā evaṁ byākaramānā vuttavādino ceva me hotha, na ca maṁ abhūtena abbhācikkhatha, dhammassa cānudhammaṁ byākarotha, na ca koci sahadhammiko vādānuvādo gārayhaṁ ṭhānaṁ āgacchati.


pli: Dukkhassa hi pariññatthaṁ mayi brahmacariyaṁ vussati.


pli: Sace vo, bhikkhave, aññatitthiyā paribbājakā evaṁ puccheyyuṁ:


pli: ‘atthi panāvuso, maggo, atthi paṭipadā etassa dukkhassa pariññāyā’ti, evaṁ puṭṭhā tumhe, bhikkhave, tesaṁ aññatitthiyānaṁ paribbājakānaṁ evaṁ byākareyyātha:


pli: ‘atthi kho, āvuso, maggo, atthi paṭipadā etassa dukkhassa pariññāyā’ti.


pli: Katamo ca, bhikkhave, maggo, katamā paṭipadā etassa dukkhassa pariññāyāti?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: Ayaṁ, bhikkhave, maggo, ayaṁ paṭipadā etassa dukkhassa pariññāyāti.


pli: Evaṁ puṭṭhā tumhe, bhikkhave, tesaṁ aññatitthiyānaṁ paribbājakānaṁ evaṁ byākareyyāthā”ti.


pli: Pañcamaṁ.


title_pli: Saṁyutta Nikāya 45.50–54 6. Sūriyapeyyālavagga

pli: Saṁyutta Nikāya 45.50–54


pli: 6. Sūriyapeyyālavagga


pli: Sīlasampadādisuttapañcaka


pli: “Sūriyassa, bhikkhave, udayato etaṁ pubbaṅgamaṁ etaṁ pubbanimittaṁ, yadidaṁ—aruṇuggaṁ;


pli: evameva kho, bhikkhave, bhikkhuno ariyassa aṭṭhaṅgikassa maggassa uppādāya etaṁ pubbaṅgamaṁ etaṁ pubbanimittaṁ, yadidaṁ—sīlasampadā.


pli: Sīlasampannassetaṁ, bhikkhave, bhikkhuno pāṭikaṅkhaṁ …pe…


pli: yadidaṁ—chandasampadā …pe…


pli: yadidaṁ—attasampadā …pe…


pli: yadidaṁ—diṭṭhisampadā …pe…


pli: yadidaṁ—appamādasampadā …pe….


pli: Chaṭṭhaṁ.


title_pli: Saṁyutta Nikāya 45.55 6. Sūriyapeyyālavagga

pli: Saṁyutta Nikāya 45.55


pli: Yonisomanasikārasampadāsutta


pli: evameva kho, bhikkhave, bhikkhuno ariyassa aṭṭhaṅgikassa maggassa uppādāya etaṁ pubbaṅgamaṁ etaṁ pubbanimittaṁ, yadidaṁ—yonisomanasikārasampadā.


pli: Yonisomanasikārasampannassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu yonisomanasikārasampanno ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, bhikkhave, bhikkhu yonisomanasikārasampanno ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: Sattamaṁ.


title_pli: Saṁyutta Nikāya 45.56 6. Sūriyapeyyālavagga

pli: Saṁyutta Nikāya 45.56


pli: 6. Sūriyapeyyālavagga


pli: Dutiyakalyāṇamittasutta


pli: “Sūriyassa, bhikkhave, udayato etaṁ pubbaṅgamaṁ etaṁ pubbanimittaṁ, yadidaṁ—aruṇuggaṁ;


pli: evameva kho, bhikkhave, bhikkhuno ariyassa aṭṭhaṅgikassa maggassa uppādāya etaṁ pubbaṅgamaṁ etaṁ pubbanimittaṁ, yadidaṁ—kalyāṇamittatā.


pli: Kalyāṇamittassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu kalyāṇamitto ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Evaṁ kho, bhikkhave, bhikkhu kalyāṇamitto ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: Paṭhamaṁ.


title_pli: Saṁyutta Nikāya 45.57–61 6. Sūriyapeyyālavagga

pli: Saṁyutta Nikāya 45.57–61


pli: Dutiyasīlasampadādisuttapañcaka


pli: evameva kho, bhikkhave, bhikkhuno ariyassa aṭṭhaṅgikassa maggassa uppādāya etaṁ pubbaṅgamaṁ etaṁ pubbanimittaṁ, yadidaṁ—sīlasampadā …pe…


pli: yadidaṁ—chandasampadā …pe…


pli: yadidaṁ—attasampadā …pe…


pli: yadidaṁ—diṭṭhisampadā …pe…


pli: yadidaṁ—appamādasampadā …pe….


pli: Chaṭṭhaṁ.


title_pli: Saṁyutta Nikāya 45.6 1. Avijjāvagga

pli: Saṁyutta Nikāya 45.6


pli: 1. Avijjāvagga


pli: Paṭhamaaññatarabhikkhusutta


pli: Sāvatthinidānaṁ.


pli: Atha kho aññataro bhikkhu yena bhagavā tenupasaṅkami …pe… ekamantaṁ nisinno kho so bhikkhu bhagavantaṁ etadavoca:


pli: “‘brahmacariyaṁ, brahmacariyan’ti, bhante, vuccati.


pli: Katamaṁ nu kho, bhante, brahmacariyaṁ, katamaṁ brahmacariyapariyosānan”ti?


pli: “Ayameva kho, bhikkhu, ariyo aṭṭhaṅgiko maggo brahmacariyaṁ, seyyathidaṁ—


pli: sammādiṭṭhi …pe… sammāsamādhi.


pli: Yo kho, bhikkhu, rāgakkhayo dosakkhayo mohakkhayo—


pli: idaṁ brahmacariyapariyosānan”ti.


title_pli: Saṁyutta Nikāya 45.62 6. Sūriyapeyyālavagga

pli: Saṁyutta Nikāya 45.62


pli: 6. Sūriyapeyyālavagga


pli: Dutiyayonisomanasikārasampadāsutta


pli: “Yadidaṁ—yonisomanasikārasampadā.


pli: Yonisomanasikārasampannassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu yonisomanasikārasampanno ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Evaṁ kho, bhikkhave, bhikkhu yonisomanasikārasampanno ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: Sattamaṁ.


pli: Sūriyapeyyālaṁ.


pli: Tassuddānaṁ


pli: Kalyāṇamittaṁ sīlañca,


pli: chando ca attasampadā;


pli: Diṭṭhi ca appamādo ca,


pli: yoniso bhavati sattamaṁ.


title_pli: Saṁyutta Nikāya 45.63 7. Ekadhammapeyyālavagga

pli: Saṁyutta Nikāya 45.63


pli: 7. Ekadhammapeyyālavagga


pli: Kalyāṇamittasutta


pli: Sāvatthinidānaṁ.


pli: “Ekadhammo, bhikkhave, bahūpakāro ariyassa aṭṭhaṅgikassa maggassa uppādāya.


pli: Katamo ekadhammo?


pli: Yadidaṁ—kalyāṇamittatā.


pli: Kalyāṇamittassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu kalyāṇamitto ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, bhikkhave, bhikkhu kalyāṇamitto ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: Paṭhamaṁ.


title_pli: Saṁyutta Nikāya 45.64–68 7. Ekadhammapeyyālavagga

pli: Saṁyutta Nikāya 45.64–68


pli: Sīlasampadādisuttapañcaka


pli: Yadidaṁ—sīlasampadā …pe…


pli: yadidaṁ—chandasampadā …pe…


pli: yadidaṁ—attasampadā …pe…


pli: yadidaṁ—diṭṭhisampadā …pe…


pli: yadidaṁ—appamādasampadā …pe….


pli: Chaṭṭhaṁ.


title_pli: Saṁyutta Nikāya 45.69 7. Ekadhammapeyyālavagga

pli: Saṁyutta Nikāya 45.69


pli: 7. Ekadhammapeyyālavagga


pli: Yonisomanasikārasampadāsutta


pli: “Yadidaṁ—yonisomanasikārasampadā.


pli: Yonisomanasikārasampannassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu yonisomanasikārasampanno ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, bhikkhave, bhikkhu yonisomanasikārasampanno ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: Sattamaṁ.


title_pli: Saṁyutta Nikāya 45.7 1. Avijjāvagga

pli: Saṁyutta Nikāya 45.7


pli: 1. Avijjāvagga


pli: Dutiyaaññatarabhikkhusutta


pli: Sāvatthinidānaṁ.


pli: Atha kho aññataro bhikkhu yena bhagavā tenupasaṅkami …pe… ekamantaṁ nisinno kho so bhikkhu bhagavantaṁ etadavoca:


pli: “‘Rāgavinayo dosavinayo mohavinayo’ti, bhante, vuccati.


pli: Kissa nu kho etaṁ, bhante, adhivacanaṁ:


pli: ‘rāgavinayo dosavinayo mohavinayo’”ti?


pli: “Nibbānadhātuyā kho etaṁ, bhikkhu, adhivacanaṁ:


pli: ‘rāgavinayo dosavinayo mohavinayo’ti.


pli: Āsavānaṁ khayo tena vuccatī”ti.


pli: Evaṁ vutte, so bhikkhu bhagavantaṁ etadavoca:


pli: “‘amataṁ, amatan’ti, bhante, vuccati.


pli: Katamaṁ nu kho, bhante, amataṁ, katamo amatagāmimaggo”ti?


pli: “Yo kho, bhikkhu, rāgakkhayo dosakkhayo mohakkhayo—


pli: idaṁ vuccati amataṁ.


pli: Ayameva ariyo aṭṭhaṅgiko maggo amatagāmimaggo, seyyathidaṁ—


pli: sammādiṭṭhi …pe… sammāsamādhī”ti.


pli: Sattamaṁ.


title_pli: Saṁyutta Nikāya 45.70 7. Ekadhammapeyyālavagga

pli: Saṁyutta Nikāya 45.70


pli: 7. Ekadhammapeyyālavagga


pli: Dutiyakalyāṇamittasutta


pli: Sāvatthinidānaṁ.


pli: “Ekadhammo, bhikkhave, bahūpakāro ariyassa aṭṭhaṅgikassa maggassa uppādāya.


pli: Katamo ekadhammo?


pli: Yadidaṁ—kalyāṇamittatā.


pli: Kalyāṇamittassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu kalyāṇamitto ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Evaṁ kho, bhikkhave, bhikkhu kalyāṇamitto ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: Paṭhamaṁ.


title_pli: Saṁyutta Nikāya 45.71–75 7. Ekadhammapeyyālavagga

pli: Saṁyutta Nikāya 45.71–75


pli: Dutiyasīlasampadādisuttapañcaka


pli: Yadidaṁ—sīlasampadā …pe…


pli: yadidaṁ—chandasampadā …pe…


pli: yadidaṁ—attasampadā …pe…


pli: yadidaṁ—diṭṭhisampadā …pe…


pli: yadidaṁ—appamādasampadā …pe….


pli: Chaṭṭhaṁ.


title_pli: Saṁyutta Nikāya 45.76 7. Ekadhammapeyyālavagga

pli: Saṁyutta Nikāya 45.76


pli: 7. Ekadhammapeyyālavagga


pli: Dutiyayonisomanasikārasampadāsutta


pli: “Yadidaṁ—yonisomanasikārasampadā.


pli: Yonisomanasikārasampannassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu yonisomanasikārasampanno ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti …pe… sammāsamādhiṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Evaṁ kho, bhikkhave, bhikkhu yonisomanasikārasampanno ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: Sattamaṁ.


pli: Ekadhammapeyyālaṁ.


pli: Tassuddānaṁ


pli: Kalyāṇamittaṁ sīlañca,


pli: chando ca attasampadā;


pli: Diṭṭhi ca appamādo ca,


pli: yoniso bhavati sattamaṁ.


title_pli: Saṁyutta Nikāya 45.77 8. Dutiyaekadhammapeyyālavagga

pli: Saṁyutta Nikāya 45.77


pli: 8. Dutiyaekadhammapeyyālavagga


pli: Kalyāṇamittasutta


pli: Sāvatthinidānaṁ.


pli: “Nāhaṁ, bhikkhave, aññaṁ ekadhammampi samanupassāmi, yena anuppanno vā ariyo aṭṭhaṅgiko maggo uppajjati, uppanno vā ariyo aṭṭhaṅgiko maggo bhāvanāpāripūriṁ gacchati, yathayidaṁ, bhikkhave, kalyāṇamittatā.


pli: Kalyāṇamittassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu kalyāṇamitto ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, bhikkhave, bhikkhu kalyāṇamitto ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: Paṭhamaṁ.


title_pli: Saṁyutta Nikāya 45.78–82 8. Dutiyaekadhammapeyyālavagga

pli: Saṁyutta Nikāya 45.78–82


pli: Sīlasampadādisuttapañcaka


pli: “Nāhaṁ, bhikkhave, aññaṁ ekadhammampi samanupassāmi, yena anuppanno vā ariyo aṭṭhaṅgiko maggo uppajjati, uppanno vā ariyo aṭṭhaṅgiko maggo bhāvanāpāripūriṁ gacchati, yathayidaṁ, bhikkhave, sīlasampadā …pe…


pli: yathayidaṁ, bhikkhave, chandasampadā …pe…


pli: yathayidaṁ, bhikkhave, attasampadā …pe…


pli: yathayidaṁ, bhikkhave, diṭṭhisampadā …pe…


pli: yathayidaṁ, bhikkhave, appamādasampadā …pe….


pli: Chaṭṭhaṁ.


title_pli: Saṁyutta Nikāya 45.8 1. Avijjāvagga

pli: Saṁyutta Nikāya 45.8


pli: 1. Avijjāvagga


pli: Vibhaṅgasutta


pli: Sāvatthinidānaṁ.


pli: “Ariyaṁ vo, bhikkhave, aṭṭhaṅgikaṁ maggaṁ desessāmi vibhajissāmi.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katamo ca, bhikkhave, ariyo aṭṭhaṅgiko maggo?


pli: Katamā ca, bhikkhave, sammādiṭṭhi?


pli: Yaṁ kho, bhikkhave, dukkhe ñāṇaṁ, dukkhasamudaye ñāṇaṁ, dukkhanirodhe ñāṇaṁ, dukkhanirodhagāminiyā paṭipadāya ñāṇaṁ—


pli: ayaṁ vuccati, bhikkhave, sammādiṭṭhi.


pli: Katamo ca, bhikkhave, sammāsaṅkappo?


pli: Yo kho, bhikkhave, nekkhammasaṅkappo, abyāpādasaṅkappo, avihiṁsāsaṅkappo—


pli: ayaṁ vuccati, bhikkhave, sammāsaṅkappo.


pli: Katamā ca, bhikkhave, sammāvācā?


pli: Yā kho, bhikkhave, musāvādā veramaṇī, pisuṇāya vācāya veramaṇī, pharusāya vācāya veramaṇī, samphappalāpā veramaṇī—


pli: ayaṁ vuccati, bhikkhave, sammāvācā.


pli: Katamo ca, bhikkhave, sammākammanto?


pli: Yā kho, bhikkhave, pāṇātipātā veramaṇī, adinnādānā veramaṇī, abrahmacariyā veramaṇī—


pli: ayaṁ vuccati, bhikkhave, sammākammanto.


pli: Katamo ca, bhikkhave, sammāājīvo?


pli: Idha, bhikkhave, ariyasāvako micchāājīvaṁ pahāya sammāājīvena jīvitaṁ kappeti—


pli: ayaṁ vuccati, bhikkhave, sammāājīvo.


pli: Katamo ca, bhikkhave, sammāvāyāmo?


pli: Idha, bhikkhave, bhikkhu anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati,


pli: uppannānaṁ pāpakānaṁ akusalānaṁ dhammānaṁ pahānāya chandaṁ janeti …pe…


pli: anuppannānaṁ kusalānaṁ dhammānaṁ uppādāya chandaṁ janeti …pe…


pli: uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati—


pli: ayaṁ vuccati, bhikkhave, sammāvāyāmo.


pli: Katamā ca, bhikkhave, sammāsati?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu vedanānupassī viharati ātāpī sampajāno satimā, vineyya loke abhijjhādomanassaṁ;


pli: citte cittānupassī viharati ātāpī sampajāno satimā, vineyya loke abhijjhādomanassaṁ;


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ—


pli: ayaṁ vuccati, bhikkhave, sammāsati.


pli: Katamo ca, bhikkhave, sammāsamādhi?


pli: Idha, bhikkhave, bhikkhu vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharati.


pli: Vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ samādhijaṁ pītisukhaṁ dutiyaṁ jhānaṁ upasampajja viharati.


pli: Pītiyā ca virāgā upekkhako ca viharati sato ca sampajāno, sukhañca kāyena paṭisaṁvedeti, yaṁ taṁ ariyā ācikkhanti: ‘upekkhako satimā sukhavihārī’ti tatiyaṁ jhānaṁ upasampajja viharati.


pli: Sukhassa ca pahānā dukkhassa ca pahānā pubbeva somanassadomanassānaṁ atthaṅgamā adukkhamasukhaṁ upekkhāsatipārisuddhiṁ catutthaṁ jhānaṁ upasampajja viharati—


pli: ayaṁ vuccati, bhikkhave, sammāsamādhī”ti.


pli: Aṭṭhamaṁ.


title_pli: Saṁyutta Nikāya 45.83 8. Dutiyaekadhammapeyyālavagga

pli: Saṁyutta Nikāya 45.83


pli: 8. Dutiyaekadhammapeyyālavagga


pli: Yonisomanasikārasampadāsutta


pli: Yonisomanasikārasampannassetaṁ, bhikkhave, bhikkhuno pāṭikaṅkhaṁ—ariyaṁ aṭṭhaṅgikaṁ maggaṁ bhāvessati, ariyaṁ aṭṭhaṅgikaṁ maggaṁ bahulīkarissati.


pli: Kathañca, bhikkhave, bhikkhu yonisomanasikārasampanno ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkaroti?


pli: Idha, bhikkhave, bhikkhu sammādiṭṭhiṁ bhāveti vivekanissitaṁ …pe… sammāsamādhiṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, bhikkhave, bhikkhu yonisomanasikārasampanno ariyaṁ aṭṭhaṅgikaṁ maggaṁ bhāveti, ariyaṁ aṭṭhaṅgikaṁ maggaṁ bahulīkarotī”ti.


pli: Sattamaṁ.